ΕΙΣΗΓΜΕΝΕΣ: «ΡΑΝΤΕΒΟΥ» ΜΕ ΚΕΡΔΗ ΤΟ ΦΘΙΝΟΠΩΡΟ\nΑκόμη και οι εισηγμένες με έντονο εξωστρεφή χαρακτήρα, όπως και η πλειοψηφία των εισηγμένων επιχειρήσεων, είδαν τα μεγέθη τους να μειώνονται, στο α τρίμηνο του 2013, ενώ δεν αναμένονται δραματικές αλλαγές προς το καλύτερο για το άμεσο μέλλον, καθώς οι συνθήκες χρηματοδότησης παραμένουν ιδιαίτερα «σφιχτές» και ακριβές για τις εγχώριες επιχειρήσεις.\nΒέβαια αν και κάποιες εταιρείες άνοιξαν τον δρόμο προς τις αγορές με «αλμυρό» επιτόκιο, η συντριπτική πλειοψηφία των εταιρειών δεν έχουν τη δυνατότητα ακόμα και αυτής της ακριβής χρηματοδότησης.\nΤο β τρίμηνο θα έχει τις πασχαλινές πωλήσεις, τις πρώτες εισροές της τουριστικής περιόδου, λιγότερα έκτακτα και καθόλου αναβαλλόμενη φορολογία. Επομένως, στην καλύτερη περίπτωση, θα πρέπει να αναμένουμε το α εξάμηνο να κινηθεί σε ελαφρώς υψηλότερα επίπεδα κερδοφορίας, όχι όμως σημαντικά διαφοροποιημένα από το πρώτο.\nΊσως στο εννεάμηνο η εικόνα της κερδοφορίας να έχει αποκτήσει ένα ισχυρότερο momentum, καθώς εντός των θερινών μηνών θα ξεκινήσουν τα κατασκευαστικά έργα, οι ανακεφαλαιοποιημένες τράπεζες θα έχουν κάποιες δυνατότητες αναχρηματοδοτήσεων και ο τουρισμός θα έχει ενισχύσει ταμειακά την οικονομία.\nΤο πρώτο τρίμηνο του 2013 ήταν ένα ακόμα αδύναμο τρίμηνο σε μια σειρά δέκα συνεχόμενων οριακών ή πολύ αρνητικών δημοσιευμένων τριμήνων. Οι ελληνικές επιχειρήσεις αντιμετωπίζουν μια ισχυρή, σε διάρκεια και ένταση, ύφεση, που αποδυναμώνει τα κεφάλαιά τους και προσθέτει συνεχώς νέα μέλη στην ομάδα των ζημιογόνων εταιρειών.\nΟι συνθήκες επιχειρηματικότητας παραμένουν τόσο δυσμενείς, που πλέον οι ζημιές κάνουν την εμφάνισή τους ακόμα και σε εταιρείες που δεν είχαν προηγούμενο συνεχόμενων ζημιών και ανήκουν στο «κλαμπ» των μεγάλων.\nΌσοι σταθούν στην τελική γραμμή, κινδυνεύουν να χάσουν τη μεγάλη εικόνα, αφού όλο το θετικό αποτέλεσμα προέρχεται από την εμφάνιση των θετικών έκτακτων εγγραφών της Alpha Bank και της Τράπεζας Πειραιώς.\nΠΤΩΣΗ 23% ΣΤΑ ΛΕΙΤΟΥΡΓΙΚΑ ΚΕΡΔΗ\nΤα σημαντικά έκτακτα αποτελέσματα στις τράπεζες δίνουν αύξηση 659,3% στα μετά από φόρους κέρδη των εισηγμένων εταιρειών για το α τρίμηνο του 2013, στα 6,561 δισ. ευρώ, σύμφωνα με στοιχεία που επεξεργάστηκε η Beta Securities μεταξύ 208 ισολογισμών.\nΌμως όπως σημειώνει η χρηματιστηριακή, το θετικό αποτέλεσμα προέρχεται από την εμφάνιση των θετικών έκτακτων εγγραφών της Alpha Bank και της Τράπεζας Πειραιώς, ενώ υπάρχουν σημαντικά μη επαναλαμβανόμενα κέρδη από την επιβολή του αναβαλλόμενου φόρου, λόγω αλλαγής των φορολογικών συντελεστών από 20% σε 26%.\nΠιο αντιπροσωπευτικό της εικόνας των εισηγμένων εταιρειών είναι το λειτουργικό αποτέλεσμα, το οποίο μειώθηκε κατά 23%, με αποτέλεσμα τα λειτουργικά κέρδη, συνολικά, για τις 208 εισηγμένες να διαμορφώνονται σε 1,392 δισ. ευρώ.\nΜειωμένος παρουσιάζεται και ο συνολικός κύκλος εργασιών, σε ποσοστό 9%, στα 17,206 δισ. ευρώ. Οι ισχυρότερες μειώσεις παρατηρούνται στη διαφημιστική δαπάνη (ΜΜΕ, εκδόσεις), τις κατασκευές, τις μεταλλουργικές εργασίες, τις υπηρεσίες υγείας, αλλά και τα διυλιστήρια.\nΤι επηρέασε τα μεγέθη του α' τριμήνου και το 2013:\n- Η υψηλή βάση σύγκρισης με το α' τρίμηνο του 2013. Η συσσωρευμένη ύφεση στα τέσσερα τρίμηνα ήταν της τάξεως του 12%.\n- Η αλλαγή των φορολογικών συντελεστών και η αναβαλλόμενη φορολογία.\n- H μετατόπιση των πασχαλινών πωλήσεων προς το β' τρίμηνο της χρήσης.\n- Η φορολογία των μικτών κερδών του ΟΠΑΠ με 30%.\n- Η μείωση της ζήτησης στο πετρέλαιο θέρμανσης λόγω του ειδικού φόρου κατανάλωσης.\nΚαλό ξεκίνημα για ΔΕΗ, Τέρνα Ενεργειακή, Πλαίσιο, FF Group, Profile, Ικτίνο, MLS Πληροφορική, Καράτζη, ΟΛΘ και Έλτον Χημικά. Με κέρδη, αλλά σε χαμηλότερα επίπεδα σε σχέση με πέρσι, κινήθηκαν η ΜΕΤΚΑ, ο ΟΤΕ, η Frigoglass, η Intralot και η S&B.\nΑρνητικά μεγέθη, ή κατώτερα των προσδοκιών, ανακοινώθηκαν από τον Τιτάνα, τον Φουρλή, τη Σιδενόρ και την Coca Cola.\nΜε σημαντικές ζημιές ξεκίνησαν τη χρονιά οι MIG, Forthnet, Axon, Ηρακλής, Σφακιανάκης, Σιδενόρ, Χαλκόρ, Σελόντα, σχεδόν το σύνολο των εταιρειών στις εκδόσεις και o κλάδος των ναυτιλιακών εταιρειών.\nΧ.Α.: «ΕΥΛΟΓΙΑ» Η ΤΑΜΠΕΛΑ ΤΗΣ ΑΝΑΔΥΟΜΕΝΗΣ ΑΓΟΡΑΣ;\nΤα «τυχερά» χαρτιά της υποβάθμισης\nHSBC: Η υποβάθμιση θα φέρει εισροές ενός δισ. δολ. και εκροές 194 εκατ. δολ.\nΗ Ελλάδα, μάλλον, είναι απίθανο να θεωρηθεί μια αγορά υψηλής ανάπτυξης στο περιβάλλον των αναδυόμενων αγορών, δεδομένου του ότι το εισόδημά της είναι σε πτωτική και όχι σε αναπτυξιακή πορεία. Επιπλέον, δεν έχει και το δημογραφικό πλεονέκτημα ενός νεαρού πληθυσμού και τους αυξανόμενους καταναλωτές που απολαμβάνουν οι αναδυόμενες αγορές της Μέσης Ανατολής και της Αφρικής.\nΗ Russell έκανε πριν από λίγους μήνες την αρχή και «υποβάθμισε» την Ελλάδα σε «αναδυόμενη» από «ανεπτυγμένη» αγορά, ακολούθησε ο οίκος MSCI και οι FTSE εξετάζουν επίσης τον υποβιβασμό της ελληνικής αγοράς τον ερχόμενο Σεπτέμβριο.\nΗ αναβάθμιση από την MSCI πριν από 12 χρόνια, στην πραγματικότητα κόστισε στους επενδυτές της Ελλάδας, γιατί το 0,13% του μεριδίου της στον δείκτη MSCI των ανεπτυγμένων αγορών, ήταν πολύ χαμηλότερο από το ποσοστό του 5% που είχε όταν ήταν αναδυόμενη αγορά. Αυτό υποδηλώνει πως μια επιστροφή στο καθεστώς των αναδυόμενων αγορών, θα μπορούσε να φέρει στην αγορά περισσότερους επενδυτές.\n«Αν η MSCI υποβάθμιζε την Ελλάδα, θα άρχιζα να κοιτάω το Χ.Α.», δήλωνε πριν από λίγες εβδομάδες, στο Reutures, ο Jan-Maarten Bakkum, στρατηγικός αναλυτής αναδυόμενων αγορών στην ING Investment Management, η οποία έχει υπό διαχείριση 2-3 δισ. ευρώ στις μετοχές των παραπάνω αγορών.\n«Είναι μια χώρα που έπεσε σε κρίση και τώρα δείχνει σημεία ανάκαμψης», όπως προσθέτει.\nΗ Russell είχε επισημάνει πως η στάθμιση της Ελλάδας στον δείκτη των αναδυόμενων αγορών, αν και είναι μικρή, θα είναι περισσότερο από έξι φορές μεγαλύτερη από τη στάθμισή της στον ανεπτυγμένο δείκτη.\nΟι επενδυτές των αναδυόμενων αγορών μπορεί επίσης να έχουν περιορισμούς από την αγορά assets των χωρών που δεν εμπίπτουν σε αυτήν την κατηγορία αγορών, και έτσι μια αλλαγή του καθεστώτος για την Ελλάδα θα μπορούσε να προσελκύσει αυτά τα, «πεινασμένα» για ρίσκο, funds.\nΟι κρίσεις χρέους, η ανεργία, οι υποτιμήσεις των μισθών και η κοινωνική αναταραχή είναι μια γνωστή ιστορία σε εκείνους τους επενδυτές που τοποθετούνται στις αναδυόμενες αγορές, ενώ οι επενδυτές των ανεπτυγμένων αγορών εξακολουθούν να προσπαθούν να προσαρμοστούν σε αυτό το νέο «τοπίο».\nΓια άλλους επενδυτές, ωστόσο, η θέση της Ελλάδας στους δείκτες αναδυόμενων αγορών δεν θα έχει τόσο μεγάλη διαφορά. Οι μετοχές της αποτελούν λιγότερο από το 0,02% του δείκτη MSCI World, ποσοστό σχεδόν αμελητέο.\nΌμως τους δείκτες του MSCI παρακολουθεί περίπου το 80% των διεθνών hedge funds, τα οποία στις συνεδριάσεις του περασμένου Μαΐου έδωσαν μια πρώτη γεύση για το τι θα ακολουθήσει σε μια ρηχή αγορά, όπως την ελληνική, όπου μετά βίας καθημερινά ξεπερνά τα 50 εκατ. ευρώ σε τζίρο.\nΤΑ ΘΕΤΙΚΑ ΚΑΙ ΤΑ ΑΡΝΗΤΙΚΑ ΤΗΣ ΥΠΟΒΑΘΜΙΣΗΣ\nΤην ίδια ώρα, εισροές ενός δισ. δολ. από τα funds που επενδύουν σε δείκτες αναδυόμενων αγορών με εκροές 194 εκατ. δολ. από αυτά που φεύγουν γιατί επενδύουν σε ανεπτυγμένες αγορές, εκτιμά η HSBC ότι θα έχει το ελληνικό χρηματιστήριο μετά την υποβάθμισή του. Το ειδικό βάρος στον MSCI Emerging Market δείκτη εκτιμάται ότι για τη χώρα μας θα είναι στο 0,96%. Οι μεγαλύτερες εισροές αναμένονται σε Alpha Banκ, ΕΛ.ΠΕ., Πειραιώς, ΔΕΗ και Εθνική, ενώ εκροές θα υπάρξουν για τις δύο μετοχές που είναι τώρα στον MSCI των ανεπτυγμένων αγορών, δηλαδή τον ΟΤΕ και τον ΟΠΑΠ.\nΗ έκθεση της Ελλάδας στις ανεπτυγμένες αγορές ήταν οριακή και την αντιπροσώπευαν στον MSCI Global μόνο δύο μετοχές, του ΟΤΕ και του ΟΠΑΠ. Η υποβάθμιση μπορεί να αυξήσει τις εισροές από ξένους θεσμικούς επενδυτές βραχυπρόθεσμα, εκτιμά η NBG Securities.\nΜε βάση τις εκτιμήσεις της χρηματιστηριακής, η Ελλάδα αντιπροσώπευε λιγότερο από 0,02% των συνολικών υπό διαχείριση κεφαλαίων στις ανεπτυγμένες αγορές (ή το 0,1% στο σύνολο της ανεπτυγμένης Ευρώπης). Στις αναδυόμενες αγορές η Ελλάδα πιθανότατα θα μπει σε παρόμοια κατάταξη με τις αγορές CE3 (Πολωνία, Τσεχία, Ουγγαρία), αν και χαμηλότερα από την Πολωνία, και αυτό σημαίνει ότι θα αντιστοιχεί περίπου στο 2% των υπό διαχείριση κεφαλαίων της αναδυόμενης Ευρώπης και περίπου στο 0,30% των συνολικών υπό διαχείριση κεφαλαίων στις αναδυόμενες αγορές. Αυτό σημαίνει ότι το μέγεθος της Ελλάδας θα είναι δύσκολο να αγνοηθεί στο νέο της περιβάλλον. Η Ελλάδα ανήκει στην Ευρωζώνη και ο ελληνικός επιχειρηματικός τομέας έχει ανταγωνιστεί μεγάλες επιχειρήσεις των ανεπτυγμένων αγορών, γεγονός που της δίνει προβάδισμα στο νέο περιβάλλον.\nΗ υποβάθμιση σημαίνει μεγαλύτερη μεταβλητότητα για την αγορά, γεγονός που είναι ήδη εμφανές. Ο μέσος όρος μεταβλητότητας ενός έτους στις μετοχές που παρακολουθεί η χρηματιστηριακή ανέρχεται σε 55%, έναντι 17% για τον EuroStoxx 50. Το μέγεθος των κεφαλαίων στις αναδυόμενες αγορές, με βάση την εκτίμηση της NBG Securities, ανέρχεται σε περίπου 15% των κεφαλαίων των ανεπτυγμένων αγορών, που σημαίνει ότι το ενδιαφέρον για την Ελλάδα, μακροπρόθεσμα, θα μειωθεί. Η ελληνική οικονομία βρίσκεται στην έκτη χρονιά ύφεσης και οι προοπτικές ανάπτυξής της δεν είναι ευνοϊκές σε σύγκριση με τις άλλες αναδυόμενες χώρες.\nΚατά τη χρηματιστηριακή, με βάση τους κανόνες του MSCI, σε ό,τι αφορά τα μεγέθη των εταιρειών, το free float και τη ρευστότητα, εκτιμάται ότι οι υποψήφιες για συμμετοχή στον δείκτη θα είναι οι εξής εταιρείες: ΟΤΕ, ΟΠΑΠ, ΔΕΗ, Ελληνικά Πετρέλαια, Jumbo, Motor Oil, FF Group και Τιτάν. Θεωρεί επίσης πως πιθανότητες να συμπεριληφθούν στον δείκτη έχουν επίσης ο Μυτιληναίος και η ΜΕΤΚΑ.\nΤα κεφάλαια των αναδυόμενων αγορών, σύμφωνα με τις εκτιμήσεις της NBG Securities, είναι κατά περισσότερο από δύο τρίτα επικεντρωμένα σε κλάδους και, ως εκ τούτου, η κεφαλαιοποίηση της αγοράς έχει λιγότερη σημασία στο νέο περιβάλλον.\nΗ Ελλάδα επέστρεψε, μετά από περισσότερο από 10 χρόνια, εκεί όπου βρισκόταν ως αγορά για πολύ καιρό. Η υποβάθμιση οδηγεί σε ευνοϊκή σύγκριση ορισμένες ελληνικές μετοχές έναντι των αντίστοιχων των αναδυόμενων αγορών. Με βάση τις εκτιμήσεις της Factset, φαίνεται πως αυτό ισχύει για τις ΜΕΤΚΑ, Motor Oil, Jumbo και ΟΤΕ. Ωστόσο, ο ΟΤΕ και ο ΟΠΑΠ θα μπορούσαν να έχουν, βραχυπρόθεσμα, καθαρές εκροές από την εξαίρεσή τους από τους δείκτες των ανεπτυγμένων αγορών. Επιπλέον, το ελληνικό σενάριο που η NBG Securities προτιμά μεσοπρόθεσμα, θα γίνει πιο σχετικό εάν ακολουθηθεί από μια ισχυρότερη οικονομική ανάκαμψη. Η πρόσφατη αδυναμία της αγοράς, κατά την εκτίμηση της χρηματιστηριακής, έχει να κάνει περισσότερο με τη ρευστότητα και όχι τόσο με τις εξελίξεις από το μέτωπο των αποκρατικοποιήσεων. Οι αυξήσεις κεφαλαίου στις τράπεζες, με βάση τους υπολογισμούς της χρηματιστηριακής, αντιπροσωπεύουν περισσότερο από το 10% του free float. Ο όποιες πιθανές εισροές από την υποβάθμιση λογικά θα βοηθήσουν, εκτιμά η NBG Securities.\nΟ ΟΙΚΟΣ FTSE\nΣύμφωνα με τον οίκο, παρά τις ενστάσεις επενδυτών, το Χ.Α. έχει σημειώσει πρόοδο, έτσι παραμένει έως τον Σεπτέμβριο στην κατηγορία των ανεπτυγμένων. Το πρόβλημα που εντοπίζεται είναι η επιβολή του φόρου υπεραξίας, καθώς αποτελεί ελληνική «πρωτοτυπία», γι' αυτό άλλωστε οι φορείς της αγοράς ζητούν από το Υπουργείο Οικονομικών την κατάργηση επιβολής του φόρου.\nΕΘΝΙΚΗ: ΕΠΙΣΤΡΕΦΕΙ ΣΤΗΝ ΚΕΡΔΟΦΟΡΙΑ ΣΥΝΤΟΜΑ\nΗ τρύπα που καλύπτει μέσω της ΑΜΚ είναι οι απώλειες από το PSI και όχι από τη λειτουργική δραστηριότητά της\nΗ πετυχημένη ανακεφαλαιοποίηση (την ώρα που γράφεται το κείμενο, οι πληροφορίες ήθελαν την Εθνική να συγκεντρώνει πάνω από 1 δισ. από ιδιώτες μετόχους και να καλύπτει το 10% της ιδιωτικής συμμετοχής) θα ανοίξει τον δρόμο για αποκατάσταση της κερδοφορίας της Εθνικής Τράπεζας πολύ σύντομα.\nΚαι αυτό, όπως παρατηρούν τραπεζικοί αναλυτές, καθώς το μεγαλύτερο μέρος της τρύπας που καλείται να καλύψει σήμερα η τράπεζα μέσω της αύξησης, είναι οι απώλειες από το PSI και όχι από τη λειτουργική δραστηριότητά της.\nΣύμφωνα με εκτιμήσεις, οι αναμενόμενες ζημίες από επισφάλειες θα είναι περιορισμένες, αφού βάσει Blackrock αυτές θα είναι μόλις 18,5% του εγχώριου δανειακού χαρτοφυλακίου για τη διετία 2012 - 2014 έναντι 33% του μ.ο. των υπολοίπων τραπεζών.\nΜάλιστα η τάση δημιουργίας χαμηλότερων επισφαλειών σε σύγκριση με το 2012 φάνηκε στα αποτελέσματα του δ' τριμήνου του 2012 και του α' τριμήνου του 2013.\nΕπίσης παρατηρείται χαμηλότερη μόχλευση σε σχέση με την υπόλοιπη αγορά. Ο λόγος δανείων προς καταθέσεις κυμαίνεται στο 95%, όταν στις άλλες τράπεζες κινείται από 113% ως 125%.\nΟι παραπάνω εκτιμήσεις ενισχύονται από το γεγονός ότι η Εθνική πέτυχε την επαναφορά της στην κερδοφορία το πρώτο τρίμηνο του 2013, καταγράφοντας καθαρά κέρδη ύψους 186 εκατ., από ζημιές 265 εκατ. στο αντίστοιχο τρίμηνο του 2012.\nΙδιαίτερα θετική ήταν η συνεισφορά της Finansbank, με κέρδη 155 εκατ. και του δικτύου των θυγατρικών της ΝΑ Ευρώπης, με 13 εκατ.\nΤα κέρδη, εάν συμπεριληφθούν τα μη επαναλαμβανόμενα κόστη που συνδέονται με το εγχείρημα απόκτησης της Eurobank, περιορίζονται στα 27 εκατ.\nΟ pro forma δείκτης κύριων βασικών ιδίων κεφαλαίων (Core Tier I) διαμορφώνεται σε 9,3%.\nΟι καταθέσεις σημείωσαν ετήσια αύξηση 5%, με σημαντική εισροή εγχώριων καταθέσεων μετά τον Ιούνιο του 2012, της τάξης των 3,3 δισ.\nΓια πρώτη φορά από την αρχή της κρίσης, υπήρξε μείωση των προβλέψεων στην Ελλάδα στα 318 εκατ. (από 419 εκατ. το α' τρίμηνο 2012). Το ποσοστό κάλυψης των επισφαλών απαιτήσεων από προβλέψεις του ομίλου διατηρήθηκε στο 54%. Ο δείκτης δανείων προς καταθέσεις στην Ελλάδα διαμορφώθηκε στο 95% (από 105%), και ο δείκτης καθυστερήσεων σε 19,8% για τον όμιλο και 24,3% για το εγχώριο χαρτοφυλάκιο.\nΗ Merrill Lynch εκτιμά ότι η Εθνική θα έχει pro forma ενσώματη λογιστική αξία ανά μετοχή περίπου 2,0 ευρώ, σε σχέση με την τρέχουσα τιμή των 4,5 ευρώ. Η Εθνική - σύμφωνα με τον αμερικανικό οίκο - διαπραγματεύεται με premium έναντι των ευρωπαϊκών τραπεζών (2xNAV), με μέσο forward P/NAV στο 1,0x. Δεδομένου του ότι η βάση για την τιμή strike του warrant είναι η τιμή προεγγραφής στην αύξηση κεφαλαίου (4,29 ευρώ ανά μετοχή), η Εθνική θα πρέπει να εμφανίσει σημαντική αύξηση της λογιστικής αξίας. Για να μπορέσουν οι κάτοχοι των warrants της Εθνικής να εξασκήσουν τα δικαιώματά τους με τους υφιστάμενους συναλλακτικούς πολλαπλασιαστές, η τράπεζα θα πρέπει να εμφανίζει σημαντική αύξηση της λογιστικής αξίας.\nΌμως παρά τις δυσκολίες, η τράπεζα διαθέτει κάποια πλεονεκτήματα που θα τη βοηθήσουν στην κερδοφορία και τη λογιστική της αξία, το κυριότερο εκ των οποίων είναι η Finansbank. Η τουρκική θυγατρική μπορεί να προσθέσει 0,5-0,7 ευρώ στα καθαρά έσοδα ετησίως, ενώ αν προχωρήσει στην πώληση ποσοστού της Finansbank, θα μπορούσε να ενισχυθεί η λογιστική της αξία.\nΈντονες είναι οι φήμες σχετικά με την πώληση ποσοστού της τουρκικής θυγατρικής Finansbank. Η υπόθεση δεν είναι παλιά και συνδέεται με την αύξηση των κεφαλαίων Tier1 στο 9% από 7,8% που είναι σήμερα.\nΗ ελληνική τράπεζα θα συνεχίσει να την ενοποιεί και λέγεται ότι θα βγάλει προς πώληση μόνο το 32%.Yπενθυμίζεται ότι η Εθνική έχει αποσβέσει πλήρως τη Finansbank και την έχει εγγράψει στα βιβλία της έναντι 3,6 δισ. δολ., έναντι αγοραίας αξίας 8 δισ. δολ.\nΣημαντική ώθηση, αλλά σε μακροπρόθεσμη βάση, αναμένει η Bank of America Merrill Lynch, να λάβει η Εθνική από την τουρκική θυγατρική της Finansbank, αν και βραχυπρόθεσμα θα πρέπει να ξεπεράσει σημαντικές δυσκολίες.\nΠΕΙΡΑΙΩΣ: ΒΕΛΤΙΩΜΕΝΕΣ ΟΙ ΠΡΟΟΠΤΙΚΕΣ ΓΙΑ ΤΟ 2013\nΣυνέργειες σε ετήσια βάση 547 εκατ. μέσα από τις εξαγορές\nΒελτιωμένες εμφανίζονται οι προοπτικές για το υπόλοιπο της χρονιάς, όπως υποστηρίζει η διοίκηση της Τραπέζης Πειραιώς στο ενημερωτικό δελτίο για την αύξηση κεφαλαίου, καθώς:\n- Από το τέλος του Μαρτίου του 2013 η άντληση κεφαλαίων από τις χρηματαγορές μέσω διατραπεζικού δανεισμού έχει περαιτέρω επεκταθεί, με αποτέλεσμα και το κόστος άντλησης κεφαλαίων να κυμαίνεται σε χαμηλότερο επίπεδο έναντι του 2012.\n- Τα κέρδη προ προβλέψεων αναμένεται να ενισχυθούν περαιτέρω από τη βελτίωση στο κόστος χρηματοδότησης, καθώς ανακτήθηκε η πρόσβαση στη χρηματοδότηση μέσω της ΕΚΤ από τα μέσα Ιανουαρίου 2013, μειώνοντας σημαντικά τη χρήση του ακριβότερου μηχανισμού ELA, αλλά και από την αναμενόμενη σταδιακή μείωση στα επιτόκια καταθέσεων πελατείας.\nΣτο τέλος της ανακεφαλαιοποίησης ο όμιλος θα έχει κεφάλαια 9,73 δισ. και θα είναι μία από τις καλύτερες ανακεφαλαιοποιημένες τράπεζες στην Ευρώπη και η καλύτερη στην Ελλάδα, με συνολικό δείκτη κεφαλαιακής επάρκειας 15,2%.\nΤα προ φόρων κέρδη, συμπεριλαμβανομένης της αρνητικής υπεραξίας, διαμορφώθηκαν σε 3.077 εκατ., ενώ τα καθαρά αποτελέσματα από συνεχιζόμενες δραστηριότητες, τα αναλογούντα στους μετόχους για το 1ο τρίμηνο του 2013, τα οποία ενσωματώνουν θετικό αναβαλλόμενο φόρο 540 εκατ., διαμορφώθηκαν σε 3.617 εκατ.\nΗ τράπεζα αναμένει να επιτύχει σημαντικές συνέργειες σε ετήσια βάση, ύψους περίπου 547 εκατ. ευρώ, από το τέλος του 2015, μέσα από τις εξαγορές που έχει πραγματοποιήσει.\nΟι συνέργειες αυτές αναμένεται να ενισχύσουν τη δυνατότητα του ομίλου να παράγει κέρδη προ προβλέψεων που θα προέλθουν κυρίως από εξοικονόμηση κόστους τόσο λειτουργικού (εξορθολογισμός υποκαταστημάτων, βελτιστοποίηση κατανομής προσωπικού και εξάλειψη αλληλεπικαλυπτόμενων υποδομών) όσο και χρηματοδοτικού (κυρίως μέσω μειωμένων περιθωρίων προθεσμιακών καταθέσεων, καθώς εναρμονίζεται σταδιακά, πλήρως, η δραστηριότητα τιμολόγησης καταθέσεων), καθώς επίσης και από μικρές συνέργειες εσόδων.\nΤαυτόχρονα, τα κόστη ενσωμάτωσης της περιόδου 2013-2015 εκτιμώνται συνολικά σε περίπου 423 εκατ. ευρώ και αφορούν διαδικασίες ενοποίησης υποδομών και δικτύων, προκειμένου να επιτευχθούν οι συνέργειες κόστους.\nΜετά τις απορροφήσεις τραπεζών:\n- Η Πειραιώς αποτελεί τη μεγαλύτερη τράπεζα στην ελληνική αγορά, με μερίδιο αγοράς 28% στα δάνεια και 27% στις καταθέσεις βάσει των αποτελεσμάτων του α' τριμήνου του 2013.\n- Το ενεργητικό του ομίλου την 31 Μαρτίου του 2013 ανήλθε σε 85,9 δισ. ευρώ, τα δάνεια προ προβλέψεων σε 71,9 δισ. και στα 60,7 δισ. ευρώ τα μετά προβλέψεων.\n- Οι δραστηριότητες στην Ελλάδα αντιστοιχούν σε 54,4 δισ. ευρώ σε καθαρές χορηγήσεις (90% επί του συνόλου του ομίλου) και στα 48,7 δισ. ευρώ σε καταθέσεις (91% επί του συνόλου του ομίλου).\n- Η τράπεζα διαθέτει το μεγαλύτερο δίκτυο διανομής στην Ελλάδα, με 1.186 υποκαταστήματα και 444 υποκαταστήματα στο εξωτερικό. Αυτή η παρουσία θα της επιτρέψει να διεκδικήσει καταθέσεις και ευκαιρίες δανεισμού με μεγαλύτερη αποτελεσματικότητα και από θέση ισχύος, σημειώνεται στο ενημερωτικό.\n- Κατά την 31η Μαρτίου 2013, ο δείκτης χορηγήσεων προς καταθέσεις του ομίλου ήταν 114%, σε σύγκριση με 121% στο τέλος του 2012 και 171% τον Ιούνιο του 2012, αντίστοιχα.\n- Η χρηματοδότηση της Πειραιώς από το ευρωσύστημα μειώθηκε στο α' τρίμηνο του 2013 και ανέρχεται σε 21,5 δισ. ευρώ, έναντι 31,6 δισ. ευρώ στο τέλος του 2012.\n- Το ύψος των προβλέψεων την 31η Μαρτίου 2013 διαμορφώθηκε σε 31,8%. Με την εξαγορά της ATEbank, το χαρτοφυλάκιο που απέκτησε η τράπεζα αποτελούνταν κυρίως από εξυπηρετούμενα δάνεια. Κατά τον χρόνο της εξαγοράς της Γενικής Τράπεζας, ο δείκτης NPLs αυτής ανερχόταν στο 61,7%, ενώ τα μη εξυπηρετούμενα δάνεια της Millennium αντιστοιχούσαν σε ποσοστό 26,1%.\nΤα νομικά πρόσωπα κατείχαν στις 23 Απριλίου το 46,13% του μετοχικού κεφαλαίου της Πειραιώς, ενώ οι ιδιώτες επενδυτές το 53,87%. Κανένας μέτοχος δεν κατείχε ποσοστό άνω του 5%.\nALPHA BANK: ΚΕΡΔΟΦΟΡΑ ΚΑΙ ΠΑΛΙ ΑΠΟ ΤΟ 2015\nΜε δείκτη κεφαλαιακής επάρκειας Core Tier 1 στο 13,9%\nΕίναι πολύ ενθαρρυντικό το ότι η Alpha Bank, μια τράπεζα με θετικά κεφάλαια προ της ανακεφαλαιοποίησης και με δείκτη κεφαλαιακής επάρκειας Core Tier 1 στο 13,9% ή 7,8 δισ. ευρώ μετά την ανακεφαλαιοποίηση, καταφέρνει να συγκεντρώσει το ενδιαφέρον των επενδυτών και να καλύψει όχι απλά το 10% αλλά να ξεπεράσει το 12%.\nΤην εκτίμηση για επιστροφή στην κερδοφορία το 2015 για την Alpha Bank αναφέρει η Merrill Lynch - Bank of America.\nΌπως ήταν αναμενόμενο, ο βασικός στρατηγικός στόχος επιτεύχθηκε και συγκέντρωσε 550 εκατ.\nΟ βασικός στόχος ήταν να συγκεντρωθούν 457 εκατ. ή το 10% της ΑΜΚ και με ιδιωτική τοποθέτηση να αντληθούν 92 εκατ. ή το 2% της ΑΜΚ, δηλαδή συνολικά το 12% της ΑΜΚ των 4,57 δισ.\nΩς προς το σκέλος της αύξησης των 457 εκατ. υποβλήθηκαν προσφορές 685 με 695 εκατ. ευρώ, που υπερκάλυψαν το ζητούμενο ποσό κατά 1,5 φορά.\nΤο εντυπωσιακό στοιχείο είναι ότι στην ιδιωτική τοποθέτηση των 92 εκατ. υποβλήθηκαν προσφορές που υπερκάλυψαν το ζητούμενο ποσό 5 φορές ή 460 εκατ.\nΣυνολικά, δηλαδή, υποβλήθηκαν προσφορές 1,14 δισ., διπλάσιες από τον αρχικό στόχο των 550 εκατ. που τελικώς αποδέχθηκε. Να σημειωθεί ότι τα warrants που αντιστοιχούν σε κάλυψη 12% από ιδιώτες είναι 7,33.\nΘετική (credit positive) χαρακτηρίζει την ολοκλήρωση της ανακεφαλαιοποίησης της Alpha Bank η Moody's, τονίζοντας ότι αποκαθιστά τη φερεγγυότητα, ενώ εξασφαλίζει τον ιδιωτικό της χαρακτήρα. Μετά την ανακεφαλαιοποίηση, η τράπεζα θα έχει δείκτη βασικών εποπτικών κεφαλαίων (pro forma core Tier I) στο 13,9%.\nΗ κεφαλαιακή ενίσχυση ολοκληρώθηκε επιτυχώς, με την τράπεζα πλέον να εστιάζεται στη στρατηγική της αναδιάρθρωσης του ισολογισμού της.\nΩστόσο, παρά τις θετικές εξελίξεις, οι προκλήσεις για την τράπεζα, και για ολόκληρο τον ελληνικό κλάδο παραμένουν. Σύμφωνα με τον οίκο, το δυσμενές μακροοικονομικό περιβάλλον θα συνεχίζει να επιβαρύνει την ποιότητα του ενεργητικού της τράπεζας, με τα προβληματικά δάνεια να αποτελούν πολύ σοβαρό πρόβλημα (έφτασαν στο 30,1% τον Μάρτιο). Η κεφαλαιακή βάση της Alpha Bank θα συνεχίσει να δέχεται ισχυρές πιέσεις τους επόμενους 12-18 μήνες.\nΤην εκτίμηση για επιστροφή στην κερδοφορία το 2015 για την Alpha Bank αναφέρει η Merrill Lynch - Bank of America. Όπως αναφέρει ο αμερικανικός οίκος, τα προσαρμοσμένα στοιχεία που ανακοινώθηκαν για το πρώτο τρίμηνο ήταν αναμενόμενα, λόγω των αδύναμων τάσεων σε ό,τι αφορά τα έσοδα, τη συνεχιζόμενη επικέντρωση της διοίκησης στην περικοπή κόστους, καθώς και τις υψηλές προβλέψεις. Η Bank of America Merrill Lynch εκτιμά πως παρόμοιες αδύναμες τάσεις θα επικρατήσουν καθ' όλη τη διάρκεια του 2013.Η ανάκαμψη των εσόδων αποτελεί το «κλειδί» για τη μακροπρόθεσμη κερδοφορία της Alpha Bank, αναφέρει η Bank of America Merrill Lynch.\nΌπως επισημαίνει, το outlook της κερδοφορίας της Alpha Bank παραμένει εξαιρετικά αβέβαιο και ενώ η ποιότητα των assets πιθανότατα θα αποτελέσει έναν βασικό παράγοντα βραχυπρόθεσμα, ωστόσο πιο μακροπρόθεσμα η κερδοφορία της τράπεζας θα εξαρτηθεί από την ικανότητά της να αποκαταστήσει τα καθαρά επιτοκιακά περιθώρια.\nΠΟΣΟ ΑΠΕΧΕΙ ΤΟ «SUCCESS STORY» ΑΠΟ ΤΗΝ ΕΠΙΣΤΡΟΦΗ ΣΤΗΝ... ΚΡΙΣΗ;\nΤελικά πόσο απέχει το «success story» και το «Greecovery» από την επιστροφή στην\nκρίση; Τραπεζίτες και πολιτικοί Έλληνες και Ευρωπαίοι, ξένα ΜΜΕ και διεθνείς επενδυτικοί οίκοι, με μπαράζ δηλώσεων και εκθέσεων πριν μερικές εβδομάδες μιλούσαν για ελληνικό «success story». Όλοι μαζί δήλωναν: «Ξεχάστε το Grexit και καλωσορίστε την Greecovery!».\nΜετά ήλθαν οι πολιτικές έριδες γύρω από το αιφνίδιο «λουκέτο» στην ΕΡΤ, η υποβάθμιση του Χ.Α., η πρώτη ανεπτυγμένη αγορά που υποβαθμίζεται σε αναδυόμενη και οι δυσμενείς εξελίξεις γύρω από το πρόγραμμα αποκρατικοποιήσεων, που έθεσαν εν αμφιβόλω την έλευση του «Greecovery».\nΚυνική ομολογία ΔΝΤ: «Ιφιγένεια» η Ελλάδα, για να σωθεί η Ευρώπη.\nΤο ΔΝΤ παραδέχεται ότι υποτίμησε σοβαρά τη ζημιά που θα έκαναν στην ελληνική οικονομία οι συνταγές της λιτότητας.\nΩστόσο, το Ταμείο υπογραμμίζει ότι η συνταγή που ακολουθήθηκε στην Ελλάδα, σε συντονισμό με την Ευρωπαϊκή Ένωση, αγόρασε χρόνο για το υπόλοιπο της Ευρωζώνης.\nΤελικά άξιζε η παραμονή της Ελλάδας στο ευρώ; Αναρωτιέται ο νομπελίστας οικονομολόγος Paul Krugman και στρέφει τα βέλη του κατά της ΕΚΤ, καθώς, όπως αναφέρει χαρακτηριστικά, «έχαψε» τη φαντασίωση της επεκτατικής λιτότητας.\nΥποστηρίζει ότι η Τρόικα έπρεπε εξαρχής να αποδεχθεί ότι ήταν απαραίτητη η άμεση αναδιάρθρωση του ελληνικού χρέους, ενώ η ΕΚΤ έπρεπε εξαρχής να στηρίξει τις αγορές κρατικού χρέους.\nΑναγνωρίζει, ωστόσο, ότι μια τέτοια κίνηση θα ήταν δύσκολη πολιτικά, γι αυτό κι επανέρχεται στη γνωστή του άποψη, ότι δηλαδή οι Ευρωπαίοι έπρεπε να εξετάσουν αν η Ελλάδα άξιζε να παραμείνει στο ευρώ. Εκτιμά μάλιστα ότι παρότι οι συνέπειες θα ήταν άσχημες, δεν θα ήταν χειρότερες από αυτές που βιώνουμε σήμερα.\nΠολλοί εκτιμούν ότι η παραδοχή των λαθών στο ελληνικό πρόγραμμα, από το ΔΝΤ, το «mea culpa» του, αποτελεί ένα ισχυρό διαπραγματευτικό χαρτί στα χέρια της κυβέρνησης. Εκτιμούν ότι η παραδοχή του λάθους μπορεί να ισχυροποιήσει τη θέση των Ελλήνων πολιτικών στις μελλοντικές συνομιλίες με την Τρόικα, όσον αφορά ένα νέο «haircut» στο ελληνικό χρέος ή την ελάφρυνση των μέτρων λιτότητας.\nΌμως ο «εμφύλιος» που έχει ξεσπάσει στην Τρόικα μπορεί να οδηγήσει σε έξοδο του ΔΝΤ, κάτι που δεν θα αρέσει στις αγορές, στις οποίες θέλουμε να βγούμε όσο γίνεται πιο γρήγορα.\nΌπως έχει επισημάνει ο νομπελίστας οικονομολόγος Paul Krugman, οι αγορές δίνουν βάση σε ό,τι λέει το ΔΝΤ - παρά τα λάθη που έχει κάνει  και όχι στους Ευρωπαίους πολιτικούς.\nΤους Ευρωπαίους πολιτικούς, που το «Economist» σε ένα σαρκαστικό εξώφυλλο και ένα έντονα επικριτικό δημοσίευμα, στο οποίο γίνεται λόγος για έλλειψη πολιτικής βούλησης και κίνδυνο διάλυσης της Ευρωζώνης, τους παρουσιάζει ως «υπνοβάτες» που βαδίζουν προς τον γκρεμό.\nΕμπνευσμένο από την αφίσα της κινηματογραφικής ταινίας «The Sleepwalkers», το «Economist» κατηγορεί τους ηγέτες της Ε.Ε. για καταστροφική απραξία και τους καλεί να «ταρακουνηθούν» και να «βγουν από τον λήθαργό τους».\nΌλο και περισσότεροι εργαζόμενοι αντιλαμβάνονται την κατάσταση της ελληνικής οικονομίας και παίρνουν στα χέρια τους το μέλλον τους κόντρα στους κομματικούς συνδικαλιστές.\nΕπτακόσιοι και πλέον εργαζόμενοι της γαλακτοβιομηχανίας Μεβγάλ, που είναι ο μεγαλύτερος ιδιώτης εργοδότης στη Βόρεια Ελλάδα, με σχεδόν 1.000 άτομα προσωπικό, στα Κουφάλια Θεσσαλονίκης, αντιστάθηκαν σε 20 συνδικαλιστές του ΠΑΜΕ, οι οποίοι, με το «έτσι θέλω», προσπάθησαν να εμποδίσουν την ομαλή λειτουργία του εργοστασίου και την προσέλευση των εργαζομένων σε αυτό.\nΑκόμη και σήμερα, αρκετές εβδομάδες μετά το ταξίδι του πρωθυπουργού στην Κίνα, πολλοί στην Ελλάδα προσπαθούν να υποβαθμίσουν τις επαφές Σαμαρά στην Κίνα. Ξεχνούν όμως, ή δεν θέλουν να παραδεχθούν, ότι η μικρή και χρεωκοπημένη Ελλάδα κάνει «δουλειές» με τη μελλοντική «Νέα Ρώμη».\nΣύμφωνα με έγκυρους πολιτικούς και οικονομικούς αναλυτές, η Κίνα στα επόμενα χρόνια θα «κατακτήσει» τον κόσμο, εκτοπίζοντας τις ΗΠΑ:\n1. Η Κίνα διαθέτει συναλλαγματικά αποθέματα 3 τρισ. δολ., περιλαμβανομένου και του 1 τρισ. δολ. σε ομόλογα του αμερικανικού Δημοσίου.\n2. Το γιουάν θα φέρει επανάσταση σε ολόκληρο τον χρηματοπιστωτικό κόσμο τα επόμενα χρόνια. «Είναι το πιο συναρπαστικό γεγονός από τη δημιουργία του ευρώ», έγραφε η γερμανική Ντι Βελτ.\n3. Στα 800 δισ. δολ. εκτιμώνται οι κινεζικές επενδύσεις παγκοσμίως, για την περίοδο 2011-2016.


Γραπτή δήλωση της Επιτρόπου Περιβάλλοντος κας Κλέλιας Βασιλείου για την καθαριότητα χώρων της υπαίθρου\nΣχετικά με τα φαινόμενα που παρατηρούνται τον τελευταίο καιρό και αφορούν σε υπερεπισκεψιμότητα χώρων της υπαίθρου, μονοπατιών της Φύσης, Θέσεων Θέας και ειδικότερα των Εθνικών Δασικών Πάρκων Τροόδους και Ακάμα, θέλω να ευχαριστήσω θερμά τον Διευθυντή του Τμήματος Δασών για την αμεσότητα με την οποία αντιμετώπισε εισήγησή μας για συχνότερη συλλογή των σκουπιδιών από τους ευαίσθητους χώρους, πέραν της τακτικής ρουτίνας, εντάσσοντας την καθαριότητα στα καθήκοντα της χειμερινής επιφυλακής Δασικού Προσωπικού.\nΤην ίδια ώρα θα ήθελα να παρακαλέσω τους Δήμους και τις Κοινότητες να ρυθμίσουν της Υπηρεσίες τους με τρόπο που να αποτρέπουν φαινόμενα τα οποία παρατηρούμε και δεν τιμούν κανέναν μας με τους ανεξέλεγκτους χώρους σκουπιδιών.\nΑντιλαμβάνομαι ότι τα περιοριστικά μέτρα για την πανδημία, ελλείψει άλλων επιλογών ψυχαγωγίας, οδηγούν όλους μας στη Φύση.\nΘα πρέπει, όμως, να επιδείξουμε ιδιαίτερη προσοχή. Αν δεν διατίθεται κατάλληλος χώρος απόθεσης σκουπιδιών, δεν τα πετάμε όπου βρούμε. Καλύτερα να προνοήσουμε είτε να μεταφέρουμε τον καφέ μας και το φαγητό μας σε επαναχρησιμοποιούμενα δοχεία ή αν δεν είναι εφικτό, να βεβαιωνόμαστε ότι τα απόβλητά μας δεν καταλήγουν ελεύθερα στο περιβάλλον. Το θέμα πληγώνει με πολλούς τρόπους.\nΕύχομαι από την ψυχή μου, ευτυχισμένο 2021, καθαρό και από COVID-19 και από ανεξέλεγκτους σκουπιδότοπους.


Χορηγία 19 στολών από τον Ερμή στο Α.Τ. Σχηματαρίου!\npannikolaou 25 Δεκεμβρίου, 2020 475\nΟ Ερμής Σχηματαρίου αναγνωρίζοντας το έργο της Ελληνικής Αστυνομίας ιδίως στην περίοδο της πανδημίας, έγινε συνοδοιπόρος στην προσπάθεια τους, προχωρώντας σε χορηγία 19 στολών πλήρους εξοπλισμού, οι οποίες και παραδόθηκαν από εκπροσώπους του Δ.Σ. της ομάδας στον διοικητή του Α.Τ. Σχηματαρίου κ. Μίχα.\n”Ορμώμενοι από τη δυσάρεστη για την ανθρωπότητα παρουσία της πανδημίας νιώσαμε έντονα την ανάγκη να στηρίξουμε έμπρακτα για πρώτη φορά στη μακρόχρονη πορεία του συλλόγου μας την Ελληνική Αστυνομία και συγκεκριμένα το Α.Τ. Σχηματαρίου. Έναν από τους πιο νευραλγικούς τομείς της κοινωνίας μας. Αφουγκραζόμενοι τις ελλείψεις και τις αδυναμίες των Αστυνομικών όπως αυτοί μας παρουσίασαν, αποφασίσαμε να γίνουμε συνοδοιπόροι στο δύσκολο έργο των ανθρώπων που δίνουν τον καλύτερο εαυτό τους κάνοντας υπεράνθρωπες προσπάθειες κάποιες στιγμές για την ασφάλεια των συμπολιτών μας.\nΣήμερα το πρωί, η διοίκηση της ομάδας μας, αποτελούμενη από τον κ. Θεοφάνη Φλώτσιο πρόεδρο του συλλόγου, κ. Αντώνη Κανέλο μέλος του Δ.Σ., κ. Παναγιώτα Μάμαλη μέλος του Δ.Σ. και την κ. Χριστίνα Κουτρούμπα υπεύθυνη Τύπου του Ερμή Σχηματαρίου, παρέδωσε μία ευγενής χορηγία 19 στολών πλήρους εξοπλισμού στον διοικητή του Αστυνομικού Τμήματος της περιοχής κ. Μίχα ο οποίος εξέφρασε τις θερμές του ευχαριστίες, τονίζοντας πως η ομάδα μας προάγει έργο πολιτισμού και συμβάλλει στο μέγιστο βαθμό στην πανελλήνια διαφήμιση του τόπου.\nΔεν είναι η πρώτη φορά που ο σύλλογος μας συμβάλει ενεργά σε θέματα κοινωνίας και ΔΕΝ θα είναι σίγουρα η τελευταία.\nΜε μοναδικό κίνητρο την πεποίθηση ότι η “αλληλεγγύη είναι πράξεις” ευχόμαστε σε όλους καλή δύναμη και υπομονή κι ελπίζουμε σύντομα να επιστρέψουμε υγιείς στην απλή αρχική καθημερινότητα.\nΥ.Γ. Μεγάλη ομάδα στα μάτια της κοινωνίας που εκπροσωπείς δεν σε κάνουν μόνο οι μεγάλες νίκες…”\npannikolaou 20 Ιουνίου, 2022


Πώς να σχεδιάσετε ένα καλοκαίρι στη Νέα Υόρκη: 6 πράγματα που πρέπει να κάνετε - Συμβουλές & Συμβουλές\nΠώς να σχεδιάσετε ένα καλοκαίρι στη Νέα Υόρκη: 6 πράγματα που πρέπει να κάνετε\nΤο σχολείο έχει σχεδόν τελειώσει και δεν μπορούμε να περιμένουμε το καλοκαίρι. Σκοπεύετε ένα ταξίδι στη Νέα Υόρκη αυτό το καλοκαίρι; Είτε ταξιδεύετε στη Νέα Υόρκη για μια σύμβαση, οικογενειακές διακοπές ή καλοκαιρινές διακοπές, η μεγάλη πόλη μπορεί να φαίνεται αρκετά συντριπτική - ειδικά αν είναι η πρώτη σας φορά. Έχουμε δημιουργήσει έξι πράγματα που πρέπει να κάνετε στη Νέα Υόρκη για να αξιοποιήσετε στο έπακρο την εμπειρία σας στο Big Apple.\n# 1. Χορός!\nΠάρτε ένα μάθημα χορού σε ένα από τα κορυφαία επαγγελματικά στούντιο χορού της Νέας Υόρκης. Ανεξάρτητα από το στυλ που ψάχνετε, μπορείτε να κάνετε μαθήματα χορού με μερικούς από τους πιο περιζήτητους και καθιερωμένους δασκάλους του κλάδου. Ρίξτε μια ματιά στο Alvin Ailey Extension, το Broadway Dance Center, το Peridance και τα βήματα στο Broadway. Κοιτάξτε τον ιστότοπο του στούντιο για να γνωρίσετε τους δασκάλους, τις προσφορές και τα επίπεδα (θα συνιστούσα να 'ισοπεδώσετε' καθώς τα μαθήματα της Νέας Υόρκης τείνουν να είναι πιο προηγμένα στο σύνολό τους - δηλαδή θα είστε με τους διευθυντές του American Ballet Theatre σε ενδιάμεσο / προχωρημένη κατηγορία μπαλέτου και χορευτές του Broadway σε αυτό το επίπεδο θεάτρου, τζαζ ή τάπ τάπ).\n# 2. Δείτε μια παράσταση.\nΕίτε θέλετε να δείτε ένα μιούζικαλ του Μπρόντγουεϊ, ένα μπαλέτο στο Κέντρο Λίνκολν είτε μια σύγχρονη συναυλία χορού στο κέντρο της πόλης, υπάρχει τόσος χορός στη Νέα Υόρκη, ειδικά το καλοκαίρι. Οι τιμές των εισιτηρίων μπορεί να είναι ακριβές, οπότε δείτε ιστότοπους με έκπτωση όπως το TKTS και το Today Tix,ή σκεφτείτε«Σπεύδεις» μια παράσταση το πρωί της. Επιπλέον, υπάρχουν πολλές δωρεάν εκδηλώσεις όπως το Lincoln Center Out of Doors, το Broadway στο Bryant Park και το Shakespeare in the Park (δείτε το Time Out New York για περισσότερες πληροφορίες).\n# 3. Κάνε μια βόλτα.\nΤο περπάτημα είναι ο καλύτερος τρόπος για να μετακινηθείτε και για να ζήσετε πραγματικά τη μαγεία της Νέας Υόρκης. Εξερευνήστε περισσότερα από το τουριστικό κέντρο της Times Square. Αφιερώστε χρόνο για να περιπλανηθείτε 8ουAvenue, ταξιδέψτε στο Broadway, ποδήλατο κατά μήκος του ποταμού Hudson, ή χαθείτε στο Central Park. Απλά φροντίστε να συσκευάζετε πάντα μια ομπρέλα που δεν γνωρίζετε ποτέ πότε ένα ντους βροχής το καλοκαίρι μπορεί να διακόψει την απογευματινή βόλτα σας! Φέρτε επίσης μερικά ζευγάρια άνετα και ανθεκτικά παπούτσια. Ποτέ μην δοκιμάσετε ένα ολοκαίνουργιο ζευγάρι μπότες ή ψηλά τακούνια αλλιώς θα βρεθείτε με πόνο, φουσκάλες πόδια!\n# 4. Γίνετε τουρίστας.\nΗ Νέα Υόρκη είναι μια τόσο ιστορική και εντυπωσιακή πόλη. Σχεδιάστε τουλάχιστον μερικά ορόσημα που θέλετε να δείτε κατά την επίσκεψή σας. Το άγαλμα της ελευθερίας, η κορυφή του βράχου, το Central Park, το One World Trade, τα καταστήματα κατά μήκος της Fifth Avenue και της Times Square είναι μερικές προφανείς επιλογές. Άλλες ιδέες είναι μια περιήγηση στο Radio City Music Hall, το περπάτημα στο υπερυψωμένο πάρκο Highline, εξερεύνηση στο Lincoln Center, ψώνια στο SoHo και περιπλάνηση στους θυελλώδεις δρόμους στο Greenwich Village. Είναι επίσης έξυπνο να ερευνάτε διασκεδαστικά μέρη για φαγητό (υπόδειξη: κάθε μέρος πίτσας ισχυρίζεται ότι είναι το «καλύτερο στη Νέα Υόρκη»). Δεν έχει σημασία ποια κουζίνα έχετε τη διάθεση, μπορείτε να βρείτε μερικά από τα πιο νόστιμα φαγητά στη Νέα Υόρκη.\n# 5. Διαχειριστείτε το χρόνο σας.\nΗ πόλη της Νέας Υόρκης είναι μια πολυσύχναστη και πολυσύχναστη πόλη - οι άνθρωποι περπατούν και τα ταξί οδηγούν πολύ πιο γρήγορα από ό, τι συνηθίζατε! Είτε περπατάτε, οδηγείτε ή παίρνετε το μετρό, αφήστε πάντα τον εαυτό σας λίγο περισσότερο χρόνο για να φτάσετε εκεί που πηγαίνετε. Προγραμματίστε αρκετές δραστηριότητες για να δείτε πράγματα που θέλετε να δείτε, αλλά και αφήστε τον ελεύθερο χρόνο για να εξερευνήσετε και να απολαύσετε την ομορφιά και τη μαγεία της πόλης. Είναι εύκολο να αισθάνεστε εξουθενωμένοι, ακόμα κι αν βρίσκεστε εδώ για λίγες μέρες διακοπών. Και, φυσικά, αφήστε πολύ χρόνο για να επιστρέψετε στο αεροδρόμιο, επειδή η κίνηση στη Νέα Υόρκη μπορεί να είναι τρελή!\n# 6. Περιποιηθείτε τον εαυτό σας.\nΔεν χρειάζεται να ξοδέψετε πολλά χρήματα για να πάρετε σπίτι ένα ειδικό κομμάτι αναμνηστικών από το ταξίδι σας στο Big Apple. Αλλά αντί για μπλουζάκι 'I' heart 'NY', ίσως αναζητήστε κάτι για χορό που θα σας θυμίζει την πόλη όπου, αν μπορείτε να το κάνετε εκεί, μπορείτε να το κάνετε οπουδήποτε! Επισκεφθείτε τα παπούτσια LaDuca για ένα εκπληκτικό ζευγάρι παπούτσια χαρακτήρα όπως αυτά που φορούν όλοι οι χορευτές του Broadway. Ελέγξτε το ναυαρχίδα Capezio στην Times Square για να βρείτε ένα νέο νέο κορμάκι με σχέδιο πλέγματος στον ορίζοντα της πόλης στο πίσω μέρος. Ή πάρτε σπίτι ένα μπλουζάκι από το αγαπημένο σας μουσικό Κακός ή Χάμιλτον . Ένα εξατομικευμένο δώρο για τον εαυτό σας είναι ένας πολύ καλός τρόπος για να εκτιμήσετε τη μνήμη σας όταν φτάσετε στο σπίτι.\nΕάν είχατε ήδη την ευκαιρία να επισκεφθείτε τη Νέα Υόρκη, σχολιάστε παρακάτω με προτάσεις για τα αγαπημένα σας μέρη που μπορείτε να επισκεφθείτε ή με συμβουλές για να αξιοποιήσετε στο έπακρο το ταξίδι σας!\nΣχετικά Αντικείμενα: Επέκταση Alvin Ailey , Αμερικανικό Θέατρο Μπαλέτου , Μπρόντγουεϊ , Κέντρο χορού Broadway , Capezio , Χάμιλτον , Λα Ντούκα , Παπούτσια LaDuca , μουσικό θέατρο , Περιφέρεια , Κέντρο Peridance Capezio , ΒΗΜΑΤΑ , Βήματα στο Broadway , Συμβουλές & συμβουλές , Κακός Μερίδιο Τιτίβισμα Μερίδιο\nkaty perry χορευτές


Τούρκοι συνέλαβαν Έλληνα Αστυνομικό - Messolonghi Voice\nΣύμφωνα με πληροφορίες, ο αρχιφύλακας είχε μεταβεί χθες από τους Κήπους Έβρου για εκδρομή στην Τουρκία, μαζί με μία κοπέλα.\nΣήμερα έγινε γνωστό ότι συνελήφθη από Τούρκους, άγνωστο σε ποια ακριβώς περιοχή. Η αρχική πληροφορία ανέφερε ότι η σύλληψη έγινε στην Αδριανούπολη. Μαζί του συνελήφθη και η γυναίκα που τον συνόδευε, η οποία είναι από τις Φέρες.\nΣύμφωνα με ανεπιβεβαίωτες πληροφορίες, η σύλληψη του αστυνομικού έγινε επειδή τουρκικές αρχές θεώρησαν ύποπτο το γεγονός ότι ο Έλληνας αξιωματικός έβγαζε φωτογραφίες στην περιοχή που επισκέφθηκε.\nΣύμφωνα με πληροφορίες από το οικογενειακό του περιβάλλον ο αρχιφύλακας κρατείται για τελωνειακές παραβάσεις.\nPrevious Previous post: Μαφιόζικη δολοφονία στο Γαλάτσι: Αυτός είναι ο 35χρονος πυγμάχος που εκτέλεσαν έξω από γυμναστήριο\nNext Next post: Πόθεν Έσχες: Εκπνέει σύντομα η προθεσμία για την υποβολή δηλώσεων


Η ανοιγόμενη σίτα είναι ένα προϊόν που δίνει λύσεις για την προστασία από έντομα και σκόνη σε ανοίγματα όπως στις κεντρικές εισόδους.Προσφέρει λειτουργικότητα, αντοχή και εμφάνιση.\nΔίνοντας τις διαστάσεις που επιθυμείτε σε εμάς, σας απαλλάσσουμε από κοπή των προφίλ, αφού σας στέλνουμε τη σίτα σας κατασκευασμένη και μονταρισμένη, έτοιμη για τοποθέτηση.\nΠαραδίδεται και με ελατήριο επαναφοράς .\nΜε τη συγκεκριμένη επιλογή προϊόντος, δίνετε τις διαστάσεις που επιθυμείτε σε εμάς και εμείς σας απαλλάσσουμε από την κοπή των προφίλ, αφού σας στέλνουμε τη σίτα σας κατασκευασμένη και μονταρισμένη, έτοιμη για τοποθέτηση. Με μέγιστη διάσταση εώς 110cm πλάτος και εώς 230cm ύψος. Είναι κατασκευασμένη από προφίλ αλουμινίου.Κλείνει με μαγνήτη και προσφέρεται με αυτόματη επαναφορά κατόπιν επιλογή σας(Το επιλέγεται στο πεδιο μεντεσές επαναφοράς).Είναι ιδανική για εξώπορτες και μπαλκονόπoρτες.Το πανί είναι από soft fiberglass που δεν σαπίζει και δεν καίγεται. Οι ρυθμιζόμενοι μεντσέδες, καθιστούν την τοποθετησή της, εξαιρετικά εύκολη όπως και το βγάλσιμο της για να αποθηκευτεί κατά τους χειμερινούς μήνες. Διατίθεται με ειδικό "πηχάκι",κουμπωτό πλαστικό προφίλ με σκοπό το τέντωμα του πανιού. Με τεχνολογία προσαρμοσμένη στις ανάγκες του ανθρώπου για ευκολία στην χρήση, στιβαρή κατασκευή που αντέχει στις ανεμοπιέσεις και στα χτυπήματα, με ταμπλά 90χιλ. με βουρτσάκι σε όλο το μήκος του κάτω μέρους της πόρτας.


Ῥωμαίϊκο Ὁδοιπορικό: Τὸ Youtube κατήργησε τὸ μαχητικό κανάλι «Ὀρθοδοξία ἐν ὄψει» γιὰ τὰ βίντεο περὶ ὁμοφυλοφιλίας!\nΜὲ τὸ ψευδὲς καὶ ἀβάσιμο πρόσχημα ὅτι μέσα ἀπὸ τὸν διαδικτυακὸ ὀρθόδοξο ἱεραποστολικὸ δίαυλο «ΟΡΘΟΔΟΞΙΑ ΕΝ ΟΨΕΙ», ἀναρτήθηκε δημόσια καὶ κατ’ ἐπανάληψη ὀπτικοακουστικὸ ὑλικὸ τὸ ὁποῖο ἐξυμνοῦσε ἢ παρακινοῦσε τὴν βία καὶ ἐπίσης, ὅτι τὸ κανάλι διατηροῦσε περιεχόμενο ποὺ ἐνθάρρυνε τὸ μίσος ἐναντίον ἄλλου ἀτόμου ἢ ὁμάδας ἀτόμων, ἢ ὁμάδα τοῦ YouTube, μετὰ ἀπὸ ἔλεγχο στὸ περιεχόμενο τοῦ καναλιοῦ καὶ κατόπιν ἀλλεπάλληλων μαζικῶν ἀναφορῶν ἀπὸ διαφόρους χρῆστες, πιθανῶς κατευθυνόμενους, ἀποφάσισε νὰ ἀναστείλει τὴν λειτουργία τοῦ καναλιοῦ, προχωρώντας στὴν ὁριστικὴ διαγραφή του στὶς 3/8/2019 καὶ ὥρα 12:11 π.μ. Πέραν αὐτοῦ, θέλω νὰ σᾶς ἐνημερώσω ὅτι μοῦ ἔχει ἀπαγορευθεῖ...\nΑνώνυμος 4 Αυγούστου 2019 - 2:09 μ.μ.\nΝΑ ΚΑΤΑΡΓΗΘΟΥΝ ΤΟΤΕ ΚΙ ΑΥΤΑ ΠΟΥ ΕΝΘΑΡΡΥΝΟΥΝ ΤΗΝ ΟΜΟ !!\nΠΑΡ'ΤΟ ΦΙΛΕ ΜΟΥ ΑΛΛΙΩΣ.Ο ΑΓΩΝΑΣ ΔΕΝ ΣΤΑΜΑΤΑ !\nEva 4 Αυγούστου 2019 - 3:15 μ.μ.\nΕίναι καιρός διωγμου και καιρός ομολογίας. Πάμε αδέρφια, δυνατά!!!!\nSofIL 4 Αυγούστου 2019 - 3:33 μ.μ.\nμην στεναχωσριέστε. Ο αγώνας σας θα συνεχιστεί και με άλλους τρόπους. Ο Θεός θα βοηθήσει.\nΓνωρίζουμε, ότι βρισκόμαστε στα έσχατα και τέτοια θα γίνονται πλέον συνέχεια.\nΤο κανάλι σας στο YouTube είχε πολύ καλό υλικό και βοήθησε πολλούς από μας με χρήσιμες πληροφορίες. Θα βρεθεί κι άλλος τρόπος όμως να συνεχίσετε. Πίστη, Ελπίδα κι Αγάπη ακόμα κι αν στέκεστε ένας εναντίον πολλών. Όταν στέκεται δίπλα σας ο Χριστός, δεν έχετε κανέναν άλλο ανάγκη. Ο Θεός μαζί σας!\nΑνώνυμος 4 Αυγούστου 2019 - 4:37 μ.μ.\nΑς δημιουργήσει λογαριασμό στο vimeo και ας τα ανεβάζει εκεί. Ήταν πολύ ωφέλημα για την ψυχή όσα ανέβαζε το κανάλι αυτό.\nΜΩΡΗΑΣ 4 Αυγούστου 2019 - 7:22 μ.μ.\nUnknown 5 Αυγούστου 2019 - 12:01 π.μ.\nΜην σταματησετε ποτέ να αγωνίζεστε. Δόξα τω Θεώ υπάρχη Ορθοδοξια. Τα σέβη μου.\nΑνώνυμος 5 Αυγούστου 2019 - 10:19 π.μ.\nΗ Ιερά Σύνοδος της Εκκλησίας της Κύπρου, να τοποθετηθεί με ανακοίνωση της στο θέμα της ομοφυλοφιλίας.\nΑνώνυμος 5 Αυγούστου 2019 - 12:57 μ.μ.\nνα τοποθετηθεί με ανακοίνωση της πρώτα για το θέμα της δίωξης των Χριστιανικών απόψεων και να κάνει το παν να τις προστατεύσει.\nΑνώνυμος 5 Αυγούστου 2019 - 12:56 μ.μ.\nΑίσχος- Ντροπή- Γυφτιά!\nΑνώνυμος 5 Αυγούστου 2019 - 3:21 μ.μ.\nΕίχε ωραία βίντεο με το ζουμί μιας ομιλίας, κρίμα.\nΑνώνυμος 10 Αυγούστου 2019 - 9:12 μ.μ.\nας μπουν όσα Βίντεο δεν έχουν "προκλητικό" περιεχόμενο σε Vimeo και VK (Ρώσσικα όπου οι κατά του Χριστιανισμού νόμοι δεν ισχύουν)


Καλώς ήρθατε στο κίτρινο σπίτι! - Airbnb\nΚαλώς ήρθατε στο κίτρινο σπίτι!\nSaint-Modeste, Québec, Καναδάς\nΟ/Η Émilie είναι Superhost\nΤο σπίτι μας είναι ένα από τα παλαιότερα στο St-Modeste, ήταν κάποτε το σπίτι του Blacksmith, βρίσκεται στην καρδιά του χωριού και μόλις 10 λεπτά από το Rivière-du-Loup και τον αυτοκινητόδρομο A85/A20.\nΠροσοχή! Το σπίτι δεν είναι τέλειο, έχει υποβληθεί σε πολλές ανακαινίσεις από τότε που αποκτήσαμε, και όπως θα δείτε, υπάρχει ακόμα να κάνετε! Ωστόσο, προσπαθήσαμε να του δώσουμε αυτή τη ζεστή εμφάνιση. Ελπίζουμε να νιώσετε σαν στο σπίτι σας εκεί, καλώς ήρθατε στο σπίτι μας!\nΤο σπίτι μας είναι ένα από τα παλαιότερα στο Saint-Modeste, ήταν κάποτε το σπίτι του Blacksmith, βρίσκεται στην καρδιά του χωριού και μόλις 10-15 λεπτά από το Rivière-du-Loup και τον αυτοκινητόδρομο A85/A20.\nΠροσοχή! Το σπίτι δεν είναι τέλειο, έχει υποβληθεί σε πολλές ανακαινίσεις από τότε που αποκτήσαμε, και όπως θα δείτε, υπάρχουν ακόμα μερικά που μπορείτε να κάνετε! Ωστόσο, προσπαθήσαμε να προσφέρουμε αυτή τη ζεστασιά. Ελπίζουμε να νιώσετε σαν στο σπίτι σας εδώ, καλώς ήρθατε στο σπίτι μας!\n4,42 στα 5 αστέρια από 87 κριτικές\n4,42 · 87 κριτικές


120 δόσεις για χρέη στα Ταμεία: «Χαμηλή πτήση» για τη ρύθμιση οφειλών\nΑσφαλιστικό 120 δόσεις για χρέη στα Ταμεία: «Χαμηλή πτήση» για τη ρύθμιση οφειλών\nΣυνεχίζεται η «χαμηλή πτήση» της ρύθμισης των οφειλών προς τα Ασφαλιστικά Ταμεία. Το δέλεαρ των 120 δόσεων δεν έχει ώς τώρα την ανταπόκριση που θα περίμενε η ηγεσία του υπουργείου Εργασίας και επικρατεί προβληματισμός για το ποιο θα είναι και εάν θα υπάρξει, τελικά, όφελος για τα έσοδα του ΕΦΚΑ.\nΈως τώρα, μετά από δυόμιση μήνες που η ρύθμιση είναι ενεργή, τα στοιχεία που έχει συγκεντρώσει ο Φορέας δείχνουν ότι μόλις 95.602 φυσικά και νομικά πρόσωπα έχουν ενταχθεί στη ρύθμιση.\nΤο συνολικό χρέος που ρυθμίστηκε φτάνει το 1,514 δισ. ευρώ, όταν το Κέντρο Είσπραξης Ασφαλιστικών Οφειλών (ΚΕΑΟ) έχει βεβαιώσει χρέη άνω των 35 δισ. ευρώ! Με δεδομένο ότι η ρύθμιση λήγει στις 30 Σεπτεμβρίου ο χρόνος είναι πολύ περιορισμένος και ο άτυπος στόχος των 5 δισ. ευρώ ρυθμισμένων χρεών, φαντάζει να απομακρύνεται…\nΑπό το σύνολο των οφειλετών που επέλεξαν να ρυθμιστούν, οι 35.473 είναι νομικά πρόσωπα, που τακτοποίησαν χρέος ύψους 1,058 δισ. ευρώ.\nΣτον ΕΦΚΑ, από όλες τις ενεργές ρυθμίσεις, είχαν καταφέρει να εισπράξουν έως τα τέλη Ιουνίου 668 εκατ. ευρώ (πάγια ρύθμιση, 120 δόσεις). Όμως, αρμόδια στελέχη δεν κρύβουν τον προβληματισμό τους. Αιτία είναι οι πολλές ευνοϊκές διατάξεις που περιέχονται στη ρύθμιση, όπως είναι η μείωση των προστίμων, η μείωση ακόμα και επί του αρχικού κεφαλαίου, που όμως δεν έχουν πετύχει να στρέψουν μαζικά το ενδιαφέρον των οφειλετών σε αυτή. «Μέχρι και το επιτόκιο μειώθηκε, αλλά η ανταπόκριση παρέμεινε περιορισμένη», λένε αρμόδια στελέχη της Κοινωνικής Ασφάλισης.\nΤο βέβαιο είναι ότι από το αποτέλεσμα της ρύθμισης θα κριθεί εν πολλοίς και το πρόσημο του ΕΦΚΑ στο τέλος της χρονιάς. Αιτία είναι ότι αρκετοί οφειλέτες έχουν εγκαταλείψει την καταβολή των τρεχουσών εισφορών, εξετάζοντας το ενδεχόμενο εισόδου στη ρύθμιση. Αν, τελικά, επιλέξουν να μην ρυθμίσουν το χρέος τους, τότε τα έσοδα είναι πιθανό να πάρουν την κατιούσα, με ό,τι αυτό συνεπάγεται για την παραγωγή πρωτογενούς πλεονάσματος για την ελληνική οικονομία…\nΠροηγούμενο άρθροΠόσες συντάξεις του δημοσίου βρίσκονται στην… αναμονή – Πώς θα ξεμπλοκάρει η διαδικασία\nΕπόμενο άρθροΣτα σκαριά οι αλλαγές στην επικουρική σύνταξη – Οι στόχοι, οι ημερομηνίες, τα σενάρια…\nΚαταγγελίες: katagge[email protected]


H ADMINE είναι ένα βραβευμένο independent advertising agency με παγκόσμιο προσανατολισμό, που απαρτίζεται από ταλαντούχα, δημιουργικά και φρέσκα μυαλά. Από την Θεσσαλονίκη, την Αθήνα, τη Λευκωσία και την Πορτογαλία, διαχειρίζεται κορυφαίους διεθνείς και τοπικούς πελάτες με 360° και mobile first επικοινωνία, αψηφώντας γεωγραφικά και δημιουργικά σύνορα. Κάθε ημέρα, στην ADMINE γεννιούνται εκατοντάδες ιδέες. Κάποιες γίνονται πρωτότυπες, ψηφιακές ιστορίες, και κάποιες άλλες παίρνουν το δρόμο των βραβείων και τελικά εξελίσσονται σε success stories πελατών.\nBetter science. Βetter art. Βetter outcomes: με αυτή τη φιλοσοφία εξασφαλίζουμε στους πελάτες μας το καλύτερο αποτέλεσμα επενδύοντας στα media moments με τη μεγαλύτερη αξία για τον καταναλωτή. Είμαστε μια δημιουργική εταιρεία media specialists, που χρησιμοποιώντας media intelligence και creativity, data και content, science και art, εξασφαλίζουμε το ανταγωνιστικό πλεονέκτημα στους πελάτες μας. Η UM είναι διεθνές δίκτυο, μέσα στον όμιλο της IPG Mediabrands, δραστηριοποιούμαστε σε 100 χώρες με 4.800 experts.\nΜε περισσότερα από 60 βραβεία σε λιγότερο από τρία χρόνια η 4 Wise Monkeys είναι το boutique creative agency που ειδικεύεται στη 360 integrated επικοινωνία. Το πελατολόγιο της περιλαμβάνει μια ευρεία γκάμα από brands όπως Tsakiris, Nissan, Cutty Sark, Famous Grouse, Caprice, DUO, Campari, Hansaplast, Aperol, Mentos, Turbo X κ.α.\nH VALUECOM είναι ένα διακεκριμένο ελληνικό creative marketing agency με εξειδίκευση σε brand communication, experiential marketing, δημιουργία περιεχομένου και digital/ social εφαρμογές. Το πελατολόγιό της περιλαμβάνει μερικές από τις σημαντικότερες μάρκες και εταιρείες παγκοσμίως όπως: Nike, Google, Unilever-Magic/Algida, Philips, Eurobank, TGI Friday’s, Diageo, Pepsico, ΑΒ Βασιλόπουλος κ.α. Με καταβολές και DNA από το χώρο του PR, η VALUECOM είναι σήμερα ένα full service agency με πλήρη inhouse skillsets: “small enough to be flexible, big enough to deliver results”.\nΤα TGI Fridays™ λειτουργούν στην Ελλάδα από το 1997 με το άνοιγμα του πρώτου καταστήματος στην πλατεία Κεφαλαρίου Κηφισιάς, το οποίο έγινε αμέσως αγαπημένο στέκι. Σήμερα λειτουργούν 7 καταστήματα στην Αθήνα και 2 στην Θεσσαλονίκη. Στα TGI Fridays η χαρούμενη ατμόσφαιρα, το κεφάτο προσωπικό και τα signature πιάτα είναι μια αφορμή να χαλαρώσεις ενώ πίσω από τα γεμάτα ενέργεια bar, οι έμπειροι bartenders δημιουργούν συνεχώς cocktail που ξεχωρίζουν και κάνουν την κάθε μέρα Παρασκευή. Τα TGI Fridays™ κατάφεραν να γίνουν αγαπημένη συνήθεια, εκπαιδεύοντας τους Έλληνες στη φιλοσοφία του trendy, happy & casual, τις λέξεις-κλειδιά που τα ανέδειξαν παγκοσμίως.


Αόρατη γωνιά: Μαΐου 2017\nΟ τρόπος που βλέπουμε τη ζωή, τους ανθρώπους γύρω μας, ακόμη και η σχέση μας με τα υλικά αγαθά (τη φύση, τα καθημερινά μας χρηστικά αντικείμενα) αντικατοπτρίζεται σε πάρα πολλά πράγματα.\nΟι παρέες μας, οι φίλοι που έχουμε, τα βιβλία που επιλέγουμε να διαβάσουμε, οι ταινίες που θα δούμε, τα like ή τα σχόλια που θα κάνουμε στα μέσα κοινωνικής δικτύωσης. Όλα. Όλα αντικατοπτρίζουν το ποιοι είμαστε. Όπως λέει κι η παροιμία: "δείξε μου το φίλο σου να σου πω ποιος είσαι".\nΗ καρδιά χρειάζεται ανάσες. Έχει ανάγκη από το φως του Χριστού, από το άγγιγμά Του. Αφού Εκείνος είναι που την έπλασε.\nΚαι πολλές φορές, η απάντηση στις προσευχές μας, έρχεται μέσα από ένα βιβλίο, μέσα από το λόγο ενός φίλου, από την ευωδία ενός μικρού ταπεινού λουλουδιού ή απ'το κελάηδημα ενός πουλιού.\nΑφέσου στην αγκαλιά του Χριστού κι όλα θ'αρχίσουν να αποκτούν, νόημα, καθαρότητα. Ελπίδα.\nΑναρτήθηκε από Σεβάχ ο Θαλασσινός στις 09:29 4 σχόλια:\nΕτικέτες αγκαλιά, ανθρώπινη φύση, καρδιά. ανάσες, τρόπος ζωής, τρόπος σκέψης, φίλος, φύση\nΟ μέσα μου κόσμος\nΈμαθα ν'αναγνωρίζω τα χρώματα\nΈμαθα να ξεχωρίζω\nτων λουλουδιών την ευωδία\nαπ'τα καυσαέρια και τις βρωμιές.\nΜα ακόμη πασχίζω\n-πόσο δύσκολο, Θεέ μου-\nτον μέσα μου κόσμο.\nΝ'ακούω τους ψίθυρους,\nτις κινήσεις της καρδιάς.\nΤα σκοτάδια μου φώτισε,\nτη γλυκιά σου Χάρη στείλε,\nχωρίς εσένα, Χριστέ μου,\nτίποτα δεν είμαι\nΑναρτήθηκε από Σεβάχ ο Θαλασσινός στις 14:00 2 σχόλια:\nΕτικέτες αμαρτίες, εσωτερικός κόσμος, θεία χάρη, καρδιά, λουλούδια, σκοτάδι, Χάρη, χάρη Θεού, χρώματα\nΟ τίτλος είναι απ'την ομώνυμη ομιλία του π.Ανδρέα Κονάνου, απ'τη σειρά εκπομπών "είκοσι λεπτά αρκούν". Μου άρεσε πολύ αυτή η ομιλία. Ίσως γιατί κι εγώ περνώ δύσκολες στιγμές. Ίσως διότι το timing ήταν ό,τι πρέπει. Ήθελα να τη μοιραστώ μαζί σου.\n.....κι είναι ένα πολύ καλό βήμα αυτό που κάνεις: το ότι αφήνεσαι κι ανοίγεσαι. Ανοίγεις το νου σου. Ανοίγεις την καρδιά σου και λες: Ίσως κάποια μέρα, ίσως κάποια στιγμή, μπορεί και τώρα, να το δω αλλιώς το θέμα μου. Κι αν το δω αλλιώς, θα χαμογελάσω. Θα πω "ναι, ξεπερνιέται. Μπορώ, ναι. Μπορώ να ζήσω. Μπορώ να παλέψω".....\nΕύχομαι να'σαι καλά. Να προσπαθείς. Να ελπίζεις. Και να τη μοιράζεις και στο διπλανό σου. Πού ξέρεις... Ίσως, ο διπλανός σου το'χει κι αυτός ανάγκη. Μαζί, στην ίδια γη περπατάμε. Καλή δύναμη!\nΑναρτήθηκε από Σεβάχ ο Θαλασσινός στις 16:57 2 σχόλια:\nΕτικέτες δυσκολίες, ομιλία, π.Ανδρέας, προβλήματα\nΑναρτήθηκε από Σεβάχ ο Θαλασσινός στις 18:32 2 σχόλια:\nΓια εκείνα που συχνά ξεχνώ\nΜου δώρισε για τη γιορτή μου ένας καλός φίλος το βιβλίο "Οι λογισμοί καθορίζουν τη ζωή μας" των εκδόσεων 'εν πλω' που αφορά το βίο και τις διδαχές του γέροντα Θαδδαίου της Βιτόβνιτσα.\nΚαι καθώς το ξεκίνησα μόλις τώρα, έφτασα σ'ένα σημείο που μου έκανε μεγάλη εντύπωση. Και θα'θελα να το μοιραστώ μαζί σου:\nΔίδασκε πάντα (σ.σ: ο γέροντας Θαδδαίος) ότι σκοπός της χριστιανικής ζωής είναι η επιστροφή στην αγκαλιά του ουράνιου Πατέρα, η επιστροφή του ασώτου υιού από το μακρινό τόπο στη χώρα των ζώντων. "Ολόκληρη την ζωή μου βασανιζόμουν με λογισμούς σχετικούς με τον σκοπό της ζωής μας -συχνά διερωτώμουν πού πηγαίνουμε. Είχε τάχα να κάνει η ζωή μόνο με την απόκτηση υλικού πλούτου, μόνο με το φαγητό και το ποτό; Αυτό ήταν το νόημα της ζωής;"\nΑυτό το απόσπασμα με συγκλόνισε γιατί πάμπολλες φορές καταπιάνομαι εμμονικά με πράγματα της καθημερινότητας και ξεχνώ να ρωτώ τον εαυτό μου αυτά τα ερωτήματα. Θεωρώ τη ζωή ως ενα χαρτί με εργασίες που πρέπει να γίνουν κι ηρεμώ μόνο αν βάλω ένα "τικ" ότι τις έκανα. Πάμπολλες φορές απλά κάνω αυτό που 'πρέπει' και ξεχνώ πως η αλήθεια κρύβει μέσα της τη ζωηράδα και τη φρεσκάδα του έρωτα. Το ασυμβίβαστο με τα πράγματα αυτού του κόσμου που κάποτε χάνονται απ'το πέρασμα της φθοράς. Τη μετοχή στην αγκαλιά του Χριστού, τη γεύση απ'το Ποτήρι της κοινωνίας μαζί Του.\nΕτικέτες άσωτος, γέροντας Θαδδαίος, επιστροφή, έρωτας, ζωή με το Χριστό, θείος έρωτας, νόημα ζωής, σκοπός ζωής\nένα υπέροχο κείμενο απ'το προφίλ του π.Παύλου Παπαδόπουλου (μπορείς να τον αναζητήσεις εδώ)\nΔεν φταίει ο άλλος για το ότι δεν τον αγαπώ πλέον. Ο άλλος είναι αυτός που είναι. Εγώ είμαι ο υπεύθυνος για το πώς νιώθω. Δεν έχω την τόλμη όμως να παραδεχτώ ότι δεν τον αγάπησα ποτέ. Απλά τον ποθούσα, τον ήθελα για να συμπληρώσει το συναισθηματικό κενό που είχα στην ζωή μου, ένιωθα μαζί του καλά. Άλλο αυτό όμως και άλλο η αγάπη.\nΔεν είναι λοιπόν το θέμα ότι κάποτε αγαπήσαμε κάποιον και προδοθήκαμε, αλλά ότι δεν αγαπήσαμε και ίσως προδόθηκαν οι προσδοκίες μας, πληγώθηκε το αυτοείδωλό μας...και αυτό δεν μπορεί να το σηκώσει το "εγώ" μας.\nΥ.Γ. οι περισσότεροι άνθρωποι που νιώθουν απογοητευμένοι με τους άλλους είναι διότι δεν βρήκανε ανθρώπους για να τους αναγνωρίσουν, να αναγνωρίσουν τον αψεγάδιαστο εαυτό που κτίσανε μέσα τους.\nΑναρτήθηκε από Σεβάχ ο Θαλασσινός στις 08:54 6 σχόλια:\nΕτικέτες αγάπη, αυτοεξαπατήσεις, γνησιότητα, έρωτας, π.Παύλος Παπαδόπουλος, σαρκικότητα\nΠόσο μαγευτικό μπορεί να είναι ένα βράδυ με ολόγιομο φεγγάρι;\nΠόσο πλατιά μπορεί να'ναι η αγκαλιά του Θεού;\nΠώς μετριέται η αγάπη μιας καρδιάς;\nΠώς γίνεται, Χριστέ μου, και κάνεις τα πάντα τόσο όμορφα, τόσο γλυκά;\nυγ: Η φωτογραφία είναι από τη Μονεμβασιά, έξω απ'το σπίτι του Γ.Ρίτσου. Πανσέληνος. Πριν μερικές νύχτες.\nΑναρτήθηκε από Σεβάχ ο Θαλασσινός στις 11:11 4 σχόλια:\nΕτικέτες αγάπη, αγκαλιά, γλύκα Χριστού, καρδιά, φεγγαρόφωτο\nΑναρτήθηκε από Σεβάχ ο Θαλασσινός στις 11:35 8 σχόλια:


Τρία συν ένα στοιχήματα για τον Μητσοτάκη\nΟ πρωθυπουργός Κυριάκος Μητσοτάκης χαιρετά έξω από το Μέγαρο Μαξίμου EUROKINISSI\nΗ νίκη της ΝΔ είναι καθαρή και σαφώς τη χρεώνεται προσωπικά ο Μητσοτάκης - Όμως πάντα τη Δευτέρα μετά τις εκλογές αρχίζουν τα δύσκολα. Που θα κριθεί ο νέος πρωθυπουργός.\n08 Ιουλίου 2019 15:23\nΤο 2004 δεν μπορούσες να μπεις στη Ρηγίλλης από τον κόσμο. Κυριολεκτικός χαμός με ΟΝΝΕΔίτες να φωνάζουν το παραλλαγμένο σύνθημα "πάρτυ/πάρτυ/στις επτά του Μάρτη/έλα Γιωργάκη/κερνάμε και σφηνάκι" και να χαλάνε τον κόσμο όταν ο Καραμανλής βγήκε στο μπαλκόνι, ενώ είχε πανηγύρια και χαρές στους δρόμους. Χθες στο Μοσχάτο τα ηχεία έπαιζαν απαλή τζαζ και lounge μουσική και ο κόσμος που μαζεύτηκε ήταν λιγότερος και πιο χαλαρός αν και βεβαίως έγινε θερμά δεκτός ο Κυριάκος Μητσοτάκης όταν βγήκε έξω σε μία χαμηλή τόση δα εξεδρούλα, από όπου μίλησε για δικαίωση αλλά γενικά θέλησε να κρατήσει χαμηλούς τόνους. Οι εποχές έχουν αλλάξει ανεπιστρεπτί. Το 2015 άλλαξαν για την ακρίβεια. Αν και ο νέος δικομματισμός είναι εδώ , τίποτε δεν ειναι ίδιο όπως παλιά.\nΟ ΣΥΡΙΖΑ άντεξε, αλλά η νίκη της ΝΔ είναι πεντάκαθαρη και σαρωτική. Σαφώς τη χρεώνεται προσωπικά ο Κυριάκος Μητσοτάκης, ο οποίος έχει ισχυρή εντολή τετραετίας και με δεδομένο ότι μπορεί να προχωρήσει στην αναθεώρηση και στην αλλαγή του τρόπου εκλογής Προέδρου Δημοκρατίας, δεν έχει εκλογικό σκόπελο μπροστά του- αυτό ήταν άλλωστε ένα από τα στρατηγικά λάθη του Αλέξη Τσίπρα, ότι έκρινε αναθεωρητέο το άρθρο 82 για την εκλογή Προέδρου και έχασε τη δυνατότητα να είναι εκείνος ο παίκτης που θα έκρινε τη διεξαγωγή πρόωρων εκλογών.\nΟ Κυριάκος Μητσοτάκης λοιπόν είναι ισχυρός πρωθυπουργός με καθαρή εντολή και μηδενική εσωκομματική αμφισβήτηση. Φυσικός σύμμαχος του στο εσωκομματικό παιχνίδι αναδεικνύεται ο Κώστας Καραμανλής, ενώ από τη σκληρή δεξιά σαμαρική πτέρυγα κανένας δεν μπορεί να αρχίσει το “πριόνισμα”.\nΌμως πάντα τη Δευτέρα μετά τις εκλογές αρχίζουν τα δύσκολα. Το αντιΣΥΡΙΖΑ μέτωπο έπαψε να υπάρχει από την ώρα που έκλεισαν οι κάλπες. Η νέα κυβέρνηση δεν έχει περίοδο χάριτος και το γνωρίζει- το έχει πει άλλωστε ο ίδιος ο νέος πρωθυπουργός. Τρία συν ένα είναι τα μεγάλα στοιχήματα του Κυριάκου Μητσοτάκη:\nΠρώτον, να νιώσουν όλοι οι πολίτες στην τσέπη τους πρακτική ελάφρυνση. Στο επιτελείο Μητσοτάκη εκτιμούν ότι η δέσμευση για μείωση των φόρων για όλους έπαιξε καθοριστικό ρόλο στη νίκη των ευρωεκλογών και των εθνικών. Για να γίνει πράξη κρίσιμο είναι η μείωση των στόχων για το πρωτογενές πλεόνασμα.\nΔεύτερον, να είναι όντως όπως δεσμεύτηκε πρωθυπουργός όλων των Ελλήνων. Η πρώτη του δήλωση μετά τα επίσημα αποτελέσματα ήταν ενωτική. Αυτό όμως θα πρέπει να εντυπωθεί και σε όλα τα στελέχη της ΝΔ. Ρεβανσισμοί και αλαζονεία δε συγχωρούνται από τους πολίτες. Και θα πρέπει να είναι ιδιαίτερα αυστηρός σε αυτό.\nΤρίτον, να διαψεύσει τις κατηγορίες του ΣΥΡΙΖΑ πως θα φέρει “εποχή ΔΝΤ” σε εργασιακά και ασφαλιστικό. Η τήρηση της εργατικής νομοθεσίας, αλλά και η μη αλλαγή της επί το δυσμενέστερον, θα διασφαλίσουν την κοινωνική ειρήνη και αποδοχή.\nΚαι ένας ακόμη παράγοντας που θα παίξει καθοριστικό ρόλο, είναι να επιβεβαιώσει ότι κατάφερε να αφήσει εκτός Βουλής τη Χρυσή Αυγή, χωρίς εκείνος και η κυβέρνηση του να έρθουν στην ατζέντα της. Οι επιλογές σε πρόσωπα και πολιτικές στο Μεταναστευτικής Πολιτικής, που επιστρέφει ως υφυπουργείο στο Προστασίας του Πολίτη, θα δώσουν δείγμα γραφής. Αλλά στην τελική κανείς δε χρειάζεται να στρέφει την οργή των πολιτών στους μετανάστες και τους πρόσφυγες, εάν μπορεί να δώσει απαντήσεις στα ζητήματα ουσίας και της οικονομίας. Και η οικονομία όπως αναφέρθηκε είναι το πρώτο στοίχημα. Αυτό που πρωτίστως πρέπει να κερδίσει, μη λησμονώντας ταυτόχρονα ότι δεν τον ψήφισαν μόνο δεξιοί ψηφοφόροι και βέβαια ότι κυβερνά όλους τους πολίτες, ό,τι και εάν ψήφισαν.


Ο Γεώργιος Αστρινάκης είναι εδώ και τριάντα χρόνια\nψυχίατρος στο Δρομοκαΐτειο.\nΑυτός και μια ομάδα ψυχιάτρων ήταν εκείνοι\nπου κατάφεραν να καταργήσουν τα κελιά απομόνωσης.\n— 23.08.2014 —\nShare on twitΟ κ. Αστρινάκης είναι ψυχίατρος με το Ψ κεφάλαιο. Τον περιμένουμε στο εσωτερικό ενός ξενώνα πενήντα ατόμων στο Δρομοκαΐτειο. Καταφθάνει και έχει παρουσιαστικό που φωνάζει καλοσύνη. Ξαφνικά, μια τρόφιμη περίπου εξήντα χρονών πετάγεται από την άλλη άκρη της αίθουσας και τρέχει καταπάνω του. Του δίνει την μπανάνα και τα κουλούρια που έχει κρύψει μέσα στην τσέπη της. «Δεν τα ’φαγα, τα κράτησα για σένα», του λέει. Εκείνος τα παίρνει και σχεδόν ευλαβικά της χαϊδεύει το μάγουλο. «Είσαι καλό κορίτσι» της λέει με τρυφερότητα, μεγάλη τρυφερότητα, και εκείνη σαν γατί γουργουρίζει στα χάδια του και αλλάζει το πρόσωπό της. Μαλακώνει. Μια δυνατή στιγμή, που θα τη ζήλευε κάθε σκηνοθέτης για να κινηματογραφήσει την αγάπη. Και κάπως έτσι ξεκινάει η συνέντευξη. «Τους αγαπάτε;», τον ρωτάω με αφέλεια. «Φυσικά και τους αγαπάω» λέει, «είναι η μόνη δυνατή θεραπεία». Μετά μιλάμε για την απομόνωση, την τρέλα, τα άσυλα, τη μοναξιά


ΔΗ.Κ.Ε.Θ.: ΕΠΙΣΚΕΨΗ ΣΤΟ ΠΑΡΚΟ ΚΥΚΛΟΦΟΡΙΑΚΗΣ ΑΓΩΓΗΣ\nΤην Τέταρτη 17 Απριλίου, το 5ο Δημοτικό Σχολείο Λιβαδειάς και συγκεκριμένα οι μαθητές της Β’ και Γ΄ Τάξης επισκέφθηκαν το Πάρκο Κυκλοφοριακής Αγωγής. Αρχικά τα παιδιά ενημερώθηκαν για τους βασικούς κανόνες οδικής συμπεριφοράς που πρέπει να τηρούν ως πεζοί, ποδηλάτες και μελλοντικοί οδηγοί. Στη συνέχεια γνώρισαν τα σήματα που συναντούν στους δρόμους. Εκπαιδεύτηκαν στον τρόπο που πρέπει να περνούν έναν δρόμο, είτε υπάρχει διάβαση πεζών είτε όχι.\nΕφάρμοσαν στην πράξη όσα διδάχθηκαν, με τα ηλεκτροκίνητα αυτοκινητάκια, τηρώντας τους βασικούς κανόνες που θέτει ο Κ.Ο.Κ. Ανέβηκαν στα ποδήλατά και έκαναν βόλτα στον ποδηλατόδρομο του πάρκου. Στο τέλος της εκπαίδευσης οι μικροί μαθητές πήραν αναμνηστικό δίπλωμα.\nΤο Πάρκο δέχεται σε ετήσια βάση σχολεία από όλο τον νομό. Τα σχολεία που επιθυμούν να επισκεφθούν το Πάρκο Κυκλοφοριακής Αγωγής μπορούν να επικοινωνούν με την Επιχείρηση στα τηλέφωνα 2262028062 & 2262029729.\nΑναρτήθηκε από ΔΗ.Κ.Ε.ΔΗΜΟΥ ΘΗΒΑΙΩΝ στις 14:07


Σαν σήμερα - "Κρίση των Ιμίων": Η σοκαριστική στιγμή που δύο Τούρκοι δημοσιογράφοι κατεβάζουν την ελληνική σημαία (video) - Retromania - Athens magazine\nΜέχρι σήμερα οι κόντρες μεταξύ των δύο χωρών δεν έχουν τέλος\nΣαν σήμερα: Οι εντάσεις μεταξύ της Τουρκίας και της Ελλάδας συνεχίζονται μέχρι και σήμερα όπου γίνονται όλο και χειρότερες ενώ γίνεται μεγάλη προσπάθεια να αποφευχθούν μεγάλα επεισόδια και από τις δύο μεριές. Επίσης σημειώνεται ότι πριν λίγες μέρες ολοκληρώθηκαν και οι διερευνητικές επαφές στην Κωνσταντινούπολη με την παρουσία του πρέσβη Παύλου Αποστολίδη.\nΣυγκεκριμένα πριν από αρκετά χρόνια είχε πραγματοποιηθεί ένα μεγάλο και αρκετά σοβαρό περιστατικό στα Ίμια μεταξύ της Ελλάδας και της Τουρκίας με αφορμή τις σημαίες των αντίστοιχων χωρών.\nΌλα ξεκίνησαν τα Χριστούγεννα του 1995, όταν το τουρκικό φορτηγό πλοίο «Φιγκεν Ακάτ», προσάραξε σε αβαθή ύδατα στην Ανατολική Ίμια και εξέπεμψε «SOS».\nΤο Λιμεναρχείο Καλύμνου ενημέρωσε την επόμενη μέρα πως αν δεν επέμβει ρυμουλκό το πλοίο θα κινδυνεύσει. Οι Τούρκοι παρόλο που τα συγκεκριμένα νησιά είχαν παραχωρηθεί στην Ελλάδα το 1947, βρήκαν ευκαιρία να αμφισβητήσουν την κυριαρχία της Ελλάδας στις δυο ακατοίκητες βραχονησίδες. Δυο ημέρες αργότερα ήταν τα ελληνικά ρυμουλκά και όχι τα τουρκικά, τα οποία «ξεκόλλησαν» το πλοίο και το συνόδευσαν σε λιμάνι της Τουρκίας.\nΈξι ημέρες αργότερα θα παραιτηθεί ο Ανδρέας Παπανδρέου και ξεκινά η νοσηλεία του στο Ωνάσειο. Στις 19 Ιανουαρίου, οι βουλευτές του ΠΑΣΟΚ θα εκλέξουν τον Κώστα Σημίτη σαν νέο πρωθυπουργό. Από εκείνη την στιγμή η κρίση έφτασε στην κορύφωσή της.\nΣτις 28 Ιανουαρίου το περιπολικό του Πολεμικού Ναυτικού κατεβάζει εκ νέου την τουρκική σημαία, ενώ το βράδυ Έλληνες βατραχάνθρωποι θα αποβιβαστούν στα Ίμια χωρίς να γίνουν αντιληπτοί. Την επόμενη πέρα ο Κώστας Σημίτης από την Βουλή, έστειλε μήνυμα στην Τουρκία, πως η Ελλάδα θα απαντήσει αποφασιστικά σε κάθε πρόκληση.\nΤην ίδια μέρα τουρκικά πλοία παραβίασαν τα ελληνικά χωρικά ύδατα και κατευθύνθηκαν προς τα Ίμια. Στην εξίσωση μπήκε από νωρίς και ο τότε πρόεδρος των ΗΠΑ, Μπιλ Κλίντον, που συνομίλησε με τον Έλληνα πρωθυπουργό. Η κατάσταση στην περιοχή κρεμόταν από τεντωμένη κλωστή, μέχρι που οι δυο χώρες έφτασαν στα πρόθυρα του πολέμου τα ξημερώματα της 31ης Ιανουαρίου.


ΜΗΝΙΑΙΟΝ ΔΕΛΤΙΟΝ ΚΗΡΥΓΜΑΤΩΝ ΙΟΥΝΙΟΣ 2013\nΚΥΡΙΑΚΗ ΤΗΣ ΣΑΜΑΡΕΙΤΗΔΟΣ\nΕυαγγέλιο: Ιωάνν. Δ΄5-42\nΑπόστολος: Πράξ. ΙΑ 19-30\n« Υπαγε φώνησον τον άνδρα σου και ελθέ ενθάδε»\nΈνα πολύ μεγάλο θαύμα μας περιγράφει το σημερινό ευαγγέλιο, αγαπητοί μου αδελφοί. Δεν πρόκειται για θεραπεία κάποιου αρρώστου, αλλά για τη σωτηρία των κατοίκων μιας ολόκληρης πόλης, από τον Κύριο και Σωτήρα μας. Και το πρόσωπο αυτό που συνήργησε στο θαύμα, όλως παραδόξως, είναι μια πρώην αμαρτωλή ψυχή. Πρόκειται για τη Σαμαρείτιδα, που αναδείχθηκε σε αγία και που γιορτάζεται στην Ορθόδοξη Εκκλησία, σαν η Αγία Φωτεινή. Η Σαμαρείτιδα αυτή υπήρξε αμαρτωλή, γιατί αφού άλλαξε πέντε άνδρες, συζούσε έπειτα με έκτο παράνομα και είχε αποβεί δημόσιο σκάνδαλο μέσα στην πατρίδα της. Μετά από σοβαρό προβληματισμό, αυτή συνήλθε, μετανόησε, αποκήρυξε την αμαρτωλή ζωή της, αφοσιώθηκε στο Θεό και αναδείχθηκε αγία. Που οφείλεται όμως αυτή η μεταβολή; Η θαυμαστή αυτή μεταβολή, αγαπητοί μου, οφείλεται πρώτο στην αγαθή πρόθεσή της, που πάντοτε με τη μετάνοια ευλογεί και βραβεύει ο Θεός. Αλλά και στη Θεία Χάρη και στην αγαθή και εύσπλαχνη συμπεριφορά του Κυρίου μας προς την Σαμαρείτιδα που έφερε και το σωτήριο αποτέλεσμα. Ας δούμε λοιπόν, και εμείς σήμερα, ποια η συμπεριφορά του Κυρίου προς τους αμαρτωλούς, για να διδαχθούμε και τη δική μας συμπεριφορά απέναντι στους αμαρτωλούς συνανθρώπους μας.\nΑδελφοί μου! Σαν αναμάρτητος ο άπειρος και άγιος Θεός είχε και έχει κάθε δικαίωμα να αποστραφεί και να κρίνει και να καταδικάσει ακόμα, τον ένοχο και αμαρτωλό. Όμως αντί της αυστηρότητας αυτής δείχνει στον αμαρτωλό άνθρωπο αγάπη, συγκατάβαση, μακροθυμία, ανοχή και απεριόριστη ευσπλαχνία. Τούτο συμπεραίνεται από το γεγονός ότι ο ίδιος ο Κύριος, μας λέει ότι δεν ήλθε στη γή για να καταδικάσει τον κόσμο, αλλά για να τον σώσει (Ιωάνν. ΙΒ΄ 47), ότι δεν ήλθε στον κόσμο να καλέσει σε μετάνοια τους δίκαιους, αλλά τους αμαρτωλούς (Ματθ. Θ΄13) και ότι ήλθε στον κόσμο να σώσει τους πλανεμένους (Ματθ. ΙΗ΄11). Επομένως και γιατί ο Κύριος είναι αγαθός και φιλάνθρωπος Θεός και γιατί η σωτηρία των αμαρτωλών υπήρξε πάντα ο απώτερος στόχος και σκοπός της παρουσίας Του στον κόσμο, γι’ αυτό και συμπεριφέρεται προς τους αμαρτωλούς με συγκατάβαση και ευσπλαχνία.\nΚι’ έτσι βλέπουμε τον Κύριο στην επί γής παρουσία Του, να μη βδελύσσεται κανένα άσωτο και να μη πατάσσει κανένα εκμεταλλευτή και άδικο. Συγκαταβαίνει προς όλους, ακούει τον πόνο τους, θεραπεύει τις αρρώστειες τους, δίνει άφεση, ειρήνη και χαρά και σκορπίζει σ’ όλους αυτούς τους πονεμένους αμαρτωλούς ευτυχία. Και μάλιστα σε μερικές περιπτώσεις, δείχνει τόση αγάπη και καταδεκτικότητα προς τους αμαρτωλούς, που να κατηγορείται γι’ αυτό από τους εχθρούς του, τους γνωστούς Φαρισαίους ότι τρώει με τους τελώνες και τους αμαρτωλούς (Ματθ. Θ΄ 11) και ότι είναι φίλος των τελωνών και αμαρτωλών (Μάρκ. Β΄16). Οι Φαρισαίοι απευθυνόμενοι στους μαθητές του Χριστού, διαμαρτύρονται ότι ο Διδάσκαλός τους δέχεται αμαρτωλούς και τρώει μαζί τους (Λουκ.ΙΕ΄2).\nΟ Κύριός μας, ακριβώς, για να υποβοηθήσει τη μετάνοια του αμαρτωλού ανθρώπου, εκφράζεται με επιείκεια και στοργή, με απώτερο στόχο να εκμαιεύσει την ομολογία και τη συντριβή. Στη σημερινή Σαμαρείτιδα, με τρόπο και αγαθό λόγο αποκαλύπτει το ηθικό της παράπτωμα και την καλεί σε μετάνοια. Το ίδιο κάμνει και στον παραλυτικό της Καπερναούμ. « Παιδί μου », του λέει, « σου συγχωρούνται οι αμαρτίες σου». Πόση είναι η αγάπη και η ευσπλαχνία του Θεού προς τον αμαρτωλόν άνθρωπο, αλλά και το μεγάλο ενδιαφέρον του για μετάνοια, φαίνεται και από την παραβολή του ασώτου υιού. Με όλα αυτά και άλλα πολλά φαίνεται ότι σ’ όλη την επίγεια ζωή Του αγαπά, σπλαχνίζεται, πονεί, συγκαταβαίνει, αλλά και παρακινεί σε μετάνοια και σωτηρία. Ο μεγάλος της Θείας Του αγάπης ιερός και άγιος σκοπός, είναι η μετάνοια και ψυχική σωτηρία των αμαρτωλών.\nΗ Σαμαρείτιδα, λοιπόν, μας δίνει ένα σπουδαίο παράδειγμα, ότι πρέπει κι εμείς εφ’ όσον γνωρίσαμε τον Κύριο, να συντελέσουμε ώστε να Τον γνωρίσουν και άλλοι. Αφού πρώτα επίστευσε η ίδια, έγινε αφορμή να πιστεύσουν και τόσοι άλλοι. Μετά την δική της σωτηρία, έγινε όργανο και μέσο με το οποίο σώθηκαν και τόσες άλλες ψυχές. Αν η Σαμαρείτιδα κρατούσε μόνο για τον εαυτό της το ατίμητο δώρο της σωτηρίας, κανένας άλλος δεν θα ωφελείτο. Και όπως τότε, έτσι και σήμερα, είναι πολλοί εκείνοι που περιμένουν να Τον γνωρίσουν. Η Σαμαρείτιδα δεν ήταν ιδιαίτερα μορφωμένη. Επειδή όμως εξετίμησε βαθειά τα Θεία λόγια του Κυρίου κι ένιωσε την δύναμη της Θείας Χάριτος μέσα της, έσπευσε να μεταδώσει εκείνο που εδοκίμασε με την παρουσία της με τον Χριστό και σ’ άλλους. Επομένως κι εμείς όσο απλοί και άσημοι κι άν είμαστε, να μη διστάζουμε να μεταδίδουμε στους γύρω μας την ευλογημένη πείρα που τυχόν αποκτήσαμε από την γνωριμία μας με το Χριστό.\nΙδιαίτερα εμείς οι άνθρωποι οι αμαρτωλοί, θα πρέπει να φερόμαστε προς τους συνενόχους και συναμαρτωλούς μας με αγάπη, με συγκατάβαση και ευσπλαχνία. Φυσικό, φυσικότατο, αλλά και άδικο θα είναι να φερόμαστε με σκληρότητα και απανθρωπιά σ’ αυτούς τους ανθρώπους. Λέγεται ότι η κοινή δυστυχία ενώνει και η αυτή θλίψη και συμπεριφορά, συναδελφώνει τους πάσχοντες ανθρώπους. Κοινή θλίψη, λοιπόν, η αμαρτία και κοινή συμφορά η ενοχή ένώπιον του δίκαιου Κριτή. Θα πρέπει πάντοτε να μας εμπνέει το παράδειγμα του Κυρίου. Αυτό θα πρέπει να μιλά στις ψυχές μας, αυτό να συγκινεί τις καρδιές μας, αυτό να εμπνέει την αγάπη προς τους συναμαρτωλούς μας. Η συναίσθηση της ίδιας αμαρτωλότητας και προς τους αμαρτωλούς αγάπη και ευσπλαχνία του Σωτήρος μας, αυτά τα δυο ας αφαιρέσουν κάθε υπεροψία, κάθε αυτοδικαίωση, κάθε σκληρότητα από μας και ας μας εμπνεύσουν την αγάπη, την ανοχή, τη μακροθυμία και επιείκεια προς τους αμαρτωλούς συνανθρώπους μας.\nΑδελφοί μου! Ο Κύριος δεν μας ζητά να εργασθούμε ιεραποστολικά σε άγνωστους σ’ εμάς, οπότε ίσως να είχαμε λόγους να δυσκολευθούμε. Έχουμε ευρύ πεδίο δράσης στους οικείους μας, στους συγγενείς και φίλους μας, στους γνωστούς μας. Προς όλους εκείνους που μας ξέρουν και θα μας ακούσουν προθυμότερα. Προς όλους αυτούς ας μιλήσει η καρδιά μας και η χορτασμένη από την Χάρη του Θεού ψυχή μας. Για να τους πει πόση χαρά και ειρήνη και πόσο φώς χαρίζει ο Χριστός σ’ όσους Τον πλησιάζουν. Και δεν χρειάζονται περίτεχνα λόγια για να τα πει κανείς αυτά. Αρκεί η προσωπική μας πείρα να είναι πλούσια και αυτό που αισθανόμαστε να το φανερώνουμε με παρρησία, με ζέση, με ενθουσιασμό. Και να είμαστε βέβαιοι ότι ο Θεός θα ευλογήσει την ομολογία μας και θα την κάμει να καρποφορήσει.\nΑπόστολος: Πραξ. στ΄ 16 – 34\nΕυαγγέλιο: Ιωαν. θ΄ 1-38\nτου Μητροπολίτη Πάφου Γεωργίου για τη διεξαγωγή\nεράνου υπέρ των τυφλών.\nΕίναι από όλους παραδεκτό ότι είναι αξιοθαύμαστο δημιούργημα ο οφθαλμός. Αυτός μας αποκαλύπτει τον Θεό, εξετάζοντας με ακρίβεια όλη την κτίση και υποδεικνύοντας από τα έργα τον δημιουργό. Από τα ορατά ερμηνεύει τα αόρατα. Μ’αυτόν γνωρίζουμε τον ήλιο και μανθαίνουμε τη διακόσμηση του ουρανού, αντιλαμβανόμαστε την ομορφιά των αστέρων, κατανοούμε την υπόσταση της γης και τη φύση της θαλάσσης. Νιώθουμε, μέσω του, την κατήφεια του σκότους και τη λαμπρότητα του φωτός και όλα όσα δημιούργησε ο Θεός, χαρακτηρίζοντας τα ως «καλά λίαν».\nΚαταλαβαίνουμε, λοιπόν, σε πόση δυστυχία θα ζούσε ο εκ γενετής τυφλός αφού δεν θα μπορούσε να απολαύσει τίποτα απ’τα πιο πάνω.. Η μεγάλη στέρηση, ωστόσο, έκαμε και πιο ποθητή τη θεραπεία. Κι οδήγησε τον «ποτέ τυφλόν» τόσο στη σωματική όσο και στην πνευματική ανάβλεψη. Επειδή τίποτα στη ζωή μας δεν είναι απρονόητο, κι ούτε ενεργούσε χωρίς σκοπό ο Χριστός, αξίζει τον κόπο να δούμε την εξέλιξη της σημερινής θαυματουργίας.\nΛίγο προηγουμένως ο Χριστός ανέλυσε στους Εβραίους τη σχέση του προς τον Θεό-Πατέρα. Στα πλαίσια αυτά τους φανέρωσε και τη δική του προΰπαρξη, ότι δηλ. υπήρχε προαιωνίως και βρισκόταν πάντοτε σε συνάφεια με τον Πατέρα. «Πριν Αβραάμ γενέσθαι εγώ ειμι», τους είπε. Εκείνοι, όμως, όχι μόνον δεν πίστευσαν αλλά «εβάστασαν λίθους ίνα λιθάσωσιν αυτόν». Γι’αυτό και προσπαθεί να θεραπεύσει τους διανοητικά και θρησκευτικά τυφλούς μέσω ενός σωματικά τυφλού. Δημιουργεί οφθαλμούς και τους τοποθετεί στις κενές κόγχες των ματιών, με τον ίδιο τρόπο που δημιούργησε πριν από χρόνια πολλά ολόκληρο το σώμα του ανθρώπου. Ήξεραν από την διδασκαλία της Παλαιάς Διαθήκης πως από το χώμα και τον πηλό δημιούργησε ο Θεός τον άνθρωπο. Αν, επομένως, ήσαν καλοδιάθετοι, θα πίστευαν τώρα στην προηγηθείσα διδασκαλία και θα αποδέχοντο τον Χριστό ως Θεόν, Υιό του Θεού-Πατρός και Δημιουργό του κόσμου. Αν ήταν γιος του Ιωσήφ, του ξυλουργού, όπως διατείνοντο, θα μπορούσε, ίσως, να διορθώσει ένα σπασμένο έπιπλο, ή να στερεώσει κάποια σπασμένη δοκό. Δεν θα μπορούσε, όμως, να δημιουργήσει ένα ανθρώπινο μέλος και μάλιστα το ομορφότερο, τον οφθαλμό, αν δεν ήταν αυτός που έχει εξ αρχής την εξουσία πάνω στη φύση.\nΜε την πρώτη αυτή ενέργειά του, φανερώνει ο Χριστός τη δημιουργική του δύναμη και αποκαλύπτει με τρόπο ξεκάθαρο τη θεότητά του. Προχωρεί όμως και σε δεύτερη πράξη, αποκαλύπτοντας την τωρινή αποστολή του στον κόσμο. Στέλλει τον τυφλό να πλυθεί στην κολυμβήθρα του Σιλωάμ, δείχνοντας την δι’ύδατος σωτηρία, την ανακαίνιση και αναδημιουργία της φύσεως, που έφερε με την ενανθρώπησή του. Γιατί τότε βλέπουμε πραγματικά, όταν εξέλθουμε από το μυστικό ύδωρ του βαπτίσματος, όπως και ο πρώην τυφλός ανέβλεψε με το ύδωρ του Σιλωάμ. Τότε μάς λαμπρύνει το φως της χάριτος, όταν η δύναμη αυτού του μυστηρίου αποπλύνει την ακαθαρσία και τις κηλίδες των αμαρτιών. Τότε βλέπουμε το πνευματικό φως, «το φωτίζον πάντα άνθρωπον ερχόμενον εις τον κόσμον».\nΟι Φαρισαίοι τότε αρνήθηκαν επίμονα τον φωτισμό. Ούτε την διδασκαλία, ούτε το πρωτάκουστο θαύμα του Χριστού αποδέχτηκαν. Έμειναν στην πλάνη και στο σκότος τους. Οι καλοπροαίρετοι, όμως, και υπήρχαν ασφαλώς τέτοιοι, θα εχάρησαν και θα επίστευσαν στο θαύμα. Αν με την ελεημοσύνη τους συνέβαλλαν στην επιβίωση του τυφλού, τώρα θα έμεναν αμέτοχοι της χαράς του για μιαν ανθρωπινότερη ζωή;\nΈχοντας δεχθεί το φως της θεογνωσίας, τόσο με το βάπτισμά μας, όσο και με την όλη βιοτή μας μέσα στην Εκκλησία, καλούμαστε σήμερα να δείξουμε την αλληλεγγύη μας προς τους ανθρώπους που στερήθηκαν το υλικό φως. Η σωματική τύφλωση, ασφαλώς, δεν συνιστά πνευματικό μειονέκτημα για τους τυφλούς. Είναι όμως μια αναπηρία, για την αντιμετώπιση της οποίας απαιτούνται αυξημένες δαπάνες, και ως εκ τούτου, χρειάζονται τη δική μας βοήθεια. Σήμερα που διεξάγεται ο καθιερωμένος έρανος υπέρ των τυφλών ας συνεισφέρουμε κατά τη δυνατότητά μας. Η επικρατούσα οικονομική κρίση ας μη μας οδηγήσει σε αδιαφορία για τις ανάγκες των άλλων. Και ο Θεός θα ανταποδώσει στον καθένα πολλαπλάσιες τις ευλογίες του.\nΣημείωση: Το ποσόν που θα συγκεντρωθεί να παραδοθεί, με ευθύνη της Εκκλησιαστικής Επιτροπής, έναντι αποδείξεως, στην Ιερά Μητρόπολη Πάφου, ή στην Επισκοπή Αρσινόης, μέχρι το Σάββατο 15 Ιουνίου 2013, απ’όπου θα αποσταλεί στον προορισμό του.\n«Σοί ήσαν και εμοί αυτούς δέδωκας και τον λόγον σου τετηρήκασιν».\nΤόσο στο πνεύμα της προσευχής αυτής του Χριστού προς τον Πατέρα του, που ακούσαμε στο ευαγγέλιο ανάγνωσμα, όσο και σε πολλά άλλα μέρη της Αγίας Γραφής, σαν κατ’ εξοχήν γνώρισμα του πιστού, αγαπητοί αδελφοί, παρουσιάζεται το εξής: η αποδοχή και φύλαξη του λόγου του Θεού.\nΌταν κανείς ανοίγει πρόθυμα την καρδιά του στον λόγο του Κυρίου και τον φυλάει μέσα της και τον εφαρμόζει στον βίο του, τότε είναι πραγματικά πιστός, αληθινός φίλος του Θεού.\nΓιατί οι απόστολοι ανήκαν στον Θεό και στον Χριστό; Από πού φαινόταν αυτή η ιδιότης τους; Από το ότι φύλαγαν μέσα στο στήθος τους τον λόγο του Θεού.\nΑκούσαμε πριν από λίγο τον ορισμό, που έδωσε ο Κύριος για την αιώνια ζωή. «Αυτή – είπε – εστίν η αιώνιος ζωή, ίνα γινώσκωσι σε τον μόνον αληθινόν Θεόν και ον απέστειλας Ιησούν Χριστόν». Και ποιος άλλος γνωρίζει τον Θεό και τον απεσταλμένο Υιό του, τον Ιησού Χριστό, παρά εκείνος που κατέχει και διατηρεί τον λόγο του Κυρίου;\nΓι’ αυτό κι ο ψαλμωδός λέγει: «Εν τη καρδία μου έκρυψα τα λόγια σου, όπως αν μη αμαρτήσω σοι». Και παρά κάτω: «Ιδού επεθύμησα τας εντολάς σου εν τη δικαιοσύνη σου ζήσον με». Και παρά πέρα: «Λύχνος τοις ποσί μου ο νόμος σου και φως ταις τρίβοις μου».\nΠοιο είναι μέσα στην Καινή Διαθήκη και μέσα στην Εκκλησία όλων των γενεών το τελειότερο πλάσμα, το πιο κοντά φθασμένο στον Θεό; Ποιο άλλο από την Υπεραγία Θεοτόκο, τη μητέρα του Σωτήρος μας; Ο Υιός της, λοιπόν, ο ίδιος υπαινίχθηκε κάποτε ποια ήταν η πιο μεγάλη αρετή της Αειπαρθένου Μαρίας, μας έδειξε τι είναι εκείνο που και τη Μαρία δόξασε και κάθε άλλον άγιο. Μιλούσε κάποτε στον λαό, όταν μια γυναίκα, συνεπαρμένη από τη θεϊκή διδαχή του, σήκωσε τη φωνή της μες από το πλήθος και του είπε:\nΜακαρία η κοιλιά η βαστάσασά σε και μαστοί ους εθήλασας.\nΜένουν γε μακάριοι οι ακούοντες τον λόγον του Θεού και φυλάσσοντες αυτόν.\nΛοιπόν, τότε, δεν είναι μακαρία μονάχα η μητέρα μου, αλλά κι όσοι , καθώς εκείνη, ακούνε τον λόγο του Θεού, και τον φυλάνε. Διότι αυτό είναι το κατ’ εξοχήν γνώρισμα, η πιο μεγάλη αρετή της πάναγνης μητέρας μου. Αυτό είναι το πρώτο στολίδι από όλα όσα μπορεί να έχει μια αληθινά δική μου ψυχή, ένας πραγματικά δικός μου φίλος. Το να ακούει τον λόγο μου και να τον φυλάει.\nΚι ότι πραγματικά αυτό ήταν κάτι που κυρίως διέκρινε την Παναγία, το βλέπεις και σε άλλο μέρος της Καινής Διαθήκης• εκεί όπου ο ευαγγελιστής Λουκάς σημειώνει για τη μητέρα του Χριστού: «Και η μήτηρ αυτού διετήρει πάντα τα ρήματα ταύτα εν τη καρδία αυτής».\nΤο ίδιο, λοιπόν, γνώρισμα είχαν και οι απόστολοι, για τους οποίους μιλά σήμερα ο Κύριος, απευθυνόμενος στον Πατέρα του. Το ίδιο έχουν κι όλοι οι άγιοι, όλοι όσοι ανήκουν στον Θεό. Ξέρουν να δέχονται τον λόγο του και να τον φυλάνε.\nΝα τον φυλάνε. Πώς; Μήπως να τον κρύβουν και να τον θάβουν; Όχι, βέβαια. Γιατί, ίσια – ίσια, όποιος φωτίστηκε από το Ευαγγέλιο, δεν κάνει τίποτε άλλο παρά να το μεταδίδει στους γύρω του. Αλλά τότε ποιο είναι το νόημα αυτού του φυλάγματος;\nΕίναι το να διατηρούμε τον λόγο του Θεού καθαρόν από τους ίσκιους της πλάνης, με τους οποίους ο Διάβολος προσπαθεί να τον κηλιδώσει μέσα στις ψυχές, ώστε να τις οδηγήσει στην απώλεια.\nΑς ακούσουμε, αγαπητοί αδελφοί, τι γράφει πάνω σ’ αυτό το ζήτημα ένας αρχαίος διδάσκαλος της Εκκλησίας, ο άγιος Ιγνάτιος, επίσκοπος Αντιοχείας:\n«Οι πλάνοι πλέκουν στις ιδέες τους, που τις τρέφει ο εγωισμός, τον Ιησού Χριστό. Τις προσφέρουν έτσι σαν θανάσιμο φαρμάκι ανακατεμένο σε γλυκό κρασί, για να το πίνουν ευχάριστα όσοι το παίρνουν και να πεθαίνουν. Να φυλάγεστε, λοιπόν, από τους τέτοιους. Σεις αυτό να έχετε, ταπείνωση κι ενότητα με τον Θεό Ιησού Χριστό, κολλημένοι στον επίσκοπο και στα διδάγματα των αποστόλων. Εκείνος που βρίσκεται μέσα στην Εκκλησία, είναι καθαρός, Εκείνος που μένει έξω από την Εκκλησία, δεν είναι καθαρός. Με άλλα λόγια: όποιος ζει αποκομμένος από τον επίσκοπο, τους ιερείς και τον χριστιανικό λαό, δεν είναι καθαρός στη συνείδηση. Γιατί σας τα γράφω αυτά; Για να σας προφυλάξω. Προβλέπω, αγαπητοί, τις παγίδες που πάει να σας στήσει ο Διάβολος. Αποφύγετε, λοιπόν, τις κακές παραφυάδες, που γεννούν τον θάνατο».\nΑυτά γράφει ο άγιος Ιγνάτιος ο Θεοφόρος. Αυτά μας , μηνούν κι οι άγιοι Πατέρες της Α΄ Οικουμενικής Συνόδου, που τη μνήμη τους γιορτάζει σήμερα η Εκκλησία. Αυτά μας μηνούν οι Πατέρες εκείνοι, που φύλαξαν τον λόγο του Θεού αδιάφθορο από τις αιρέσεις και τον περιτείχισαν με την αδαμάντινη περιτοιχία των δογμάτων τους.\nΑς σπεύσουμε, λοιπόν, αδελφοί, να στερεωθούμε καλύτερα στις αλήθειες της ορθοδόξου πίστεως μας. Ας εισέλθουμε κι ας μείνουμε όλοι μέσα στον μακαρισμό του Κυρίου για όσους ακούνε και φυλάνε τον λόγο του. Διότι μονάχα αυτοί ανήκουν στον Θεό και στον Υιό του, τον Ιησού Χριστό. Αμήν.\n«Λήψεσθε δύναμιν επελθόντος του Αγίου Πνεύματος εφ’ υμάς\nΔυο σημαντικά γεγονότα προβάλλουν κατά τη σημερινή ημέρα της Πεντηκοστής. Πρώτον, η επιφοίτηση του Αγίου Πνεύματος και δεύτερον η ίδρυση της Εκκλησίας. Η επιφοίτηση του Αγίου Πνεύματος αποτελεί τη δεύτερη μεγάλη εξαγγελία του Θεού στην Παλαιά Διαθήκη. Η πρώτη εξαγγελία αναφερόταν στον ερχομό του Μεσσία, του Λυτρωτή που εκπληρώθηκε με την ενανθρώπηση του Υιού και Λόγου του Θεού, του Ιησού Χριστού. Η δεύτερη εξαγγελία αναφερόταν στον ερχομό, τη δωρεά και την παρουσία του Αγίου Πνεύματος, που ήταν συνδεδεμένη με την πρώτη, η οποία μάλιστα εθεωρείτο και ως προϋπόθεση. Διότι η δωρεά του Αγίου Πνεύματος «ηγοράσθη δια του αίματος του Χριστού, το οποίον υπήρξε το πολυτιμότατον τίμημα» και το οποίον έπρεπε να καταβληθεί για να μας δοθεί το Άγιο Πνεύμα. Σήμερα, λοιπόν, εκπληρώνεται μια από τις εξαγγελίες του Θεού στην Παλαιά Διαθήκη μέσω του προφήτη Ιωήλ: «Αυτό θα συμβεί στις έσχατες ημέρες, λέει ο Θεός: Θα χαρίσω πλουσιοπάροχα το Πνεύμα μου σε κάθε άνθρωπο».\n«Τοιγαροῦν καί ἡμεῖς, τοσοῦτον ἒχοντες περικείμενον ἡμῖν νέφος μαρτύρων, ὄγκον ἀποθέμενοι πάντα καί τήν εὐπερίσπαστον ἁμαρτίαν, δι’ ὑπομονής τρέχομεν τόν προκείμενον ἡμῖν ἀγῶνα».\nΚυριακή 2 Ιουνίου : ΠΑΝΑΓΙΑ\nΚυριακή 9 Ιουνίου : ΧΟΥΛΟΥ\nΔευτέρα 10 Ιουνίου(Εσπερινός) : ΜΕΣΟΓΗ\nΚυριακή 23 Ιουνίου : ΓΕΡΟΣΚΗΠΟΥ,Αγ.Παρασκευή\nΠαρασκευή 28 Ιουνίου (Εσπερινός) : ΠΑΧΝΑ ΚΑΤΩ\nΣάββατο 29 Ιουνίου : ΠΑΦΟΣ,Αγ.Παύλου και Βαρνάβα\nΣάββατο 29 Ιουνίου (Εσπερινός) : ΚΑΤΩ ΠΑΦΟΣ, Στήλη Αποστόλου Παύλου\nΚυριακή 30 Ιουνίου : ΑΝΑΒΑΡΓΟΣ\nΚυριακή 9 Ιουνίου : ΦΙΛΟΥΣΑ ΚΕΛΟΚΕΔΑΡΩΝ\nΤρίτη 11 Ιουνίου : ΜΕΣΟΓΗ\nΚυριακή 16 Ιουνίου : ΝΕΟΝ ΧΩΡΙΟΝ\nΚυριακή 23 Ιουνίου : ΠΟΛΙΣ ΧΡΥΣΟΧΟΥΣ\nΔευτέρα 24 Ιουνίου : ΣΤΡΟΥΜΠΙ\nΠαρασκευή 28 Ιουνίου (Εσπερινός) : ΑΡΓΑΚΑ\nΣάββατο 29 Ιουνίου : ΠΑΦΟΣ,Απ.Παύλου και Βαρνάβα\nΚυριακή 30 Ιουνίου : ΠΡΟΔΡΟΜΙ\nΚυριακή 2 Ιουνίου : ΕΜΠΑ\nΚυριακή 23 Ιουνίου: ΠΡΑΙΤΩΡΙ\nΚυριακή 30 Ιουνίου: ΜΑΛΛΙΑ\nΚυριακή 2 Ιουνίου : ΠΑΧΥΑΜΜΟΣ\nΚυριακή 16 Ιουνίου : ΑΡΧΙΜΑΝΔΡΙΤΑ\nΚυριακή 2 Ιουνίου : ΚΟΙΛΗ\nΚυριακή 9 Ιουνίου: ΣΙΜΟΥ\nΚυριακή 30 Ιουνίου:ΑΥΔΗΜΟΥ\nΚυριακή 9 Ιουνίου : ΑΧΕΛΕΙΑ\nΚυριακή 16 Ιουνίου : ΤΙΜΗ


BlazBlue: Cross Tag Battle - PC Review - Alt-Tab\nΕίναι δύσκολο να περιγράψουμε το πόσο θα θέλαμε να δούμε την Nintendo να επεκτείνεται σε άλλες κονσόλες ή πλατφόρμες. Όταν είσαι όμως, μια από τις μεγαλύτερες εταιρείες παροχής κονσολών και βιντεοπαιχνιδιών στον κόσμο προφανώς και θα θέλεις να κρατήσεις το μονοπώλιο και την παραδοσιακή τακτική σου. Θα μου πείτε τώρα γιατί κάνουμε αυτόν τον πρόλογο. Η απάντηση είναι απλή. Πριν μερικές μέρες παίζαμε το πρόσφατο Smash Bros Ultimate και σκεφτόμασταν πως θα ήταν να δούμε αγαπημένες μας σειρές παιχνιδιών να αποκτούν τα δικά τους Crossovers. Και φυσικά, ένα είδος που έχει αδικηθεί ανά τα χρόνια είναι εκείνο των παιχνιδιών ξύλου.\nΒρισκόμαστε σε μια περίοδο που τα παιχνίδια ξύλου δεν έχουν κάτι εντυπωσιακό να μας δείξουν. Η Capcom συνεχίζει ακάθεκτη με το Street Fighter V ενώ η Bandai Namco επιχειρεί νέα πράγματα με το Tekken αλλά και με το πρόσφατα ανακοινωμένο One Punch Man: A Hero Nobody Knows. Και λίγο καιρό μετά την Gamescom 2019, δεν υπάρχει κάποια αξιόλογη ανακοίνωση που είναι ικανή να «ταράξει τα νερά». Έτσι, εκμεταλλευόμενοι τις καλοκαιρινές εκπτώσεις ανατρέξαμε στο παρελθόν, σε μια σειρά που λίγο ακούγεται αλλά αποτελεί ένα κρυφό διαμάντι για πολλούς παίκτες του κόσμου – και αυτή είναι το Blazblue.\nΒρίσκοντας τις ρίζες του κάπου στην σειρά του Guilty Gear, το Blazblue πρόκειται για ένα εναλλακτικό σύμπαν της Arc System Works με…ιδιαίτερους χαρακτήρες. Σε αυτήν την ιδιαιτερότητα εστιάζει και το νέο crossover παιχνίδι της σειράς, BLAZBLUE CROSS Tag Battle. Για πρώτη φορά οι ήρωες του Blazblue καλούνται να αντιμετωπίσουν τους πρωταγωνιστές του Persona 4, της σειράς RWBY και του Under Night In-Birth, με τους πρωταγωνιστές/στριες του Senran Kagura, ακόμα και από το ARcana heart.\nTo BLAZBLUE CROSS Tag Battle ακολουθεί το κλασσικό gameplay που έχουμε μάθει από την Arc System Works, με μικρές αλλαγές σε ορισμένα στοιχεία και μηχανισμούς. Οι βασικές επιθέσεις γίνονται με πέντε κουμπιά με τους διάφορους συνδυασμούς να μας ‘ανοίγουν’ περισσότερα combos και επιθέσεις. Έτσι, θα χρειαστούμε ένα καλό χειριστήριο ή το αχώριστο fighting stick μας αν θέλουμε να γίνουμε πλήρως ανταγωνιστικοί. Έχουμε τις αδύναμες, τις μεσαίες, και τις «βαριές» επιθέσεις με ορισμένα button combos να εκτοξεύουν τον χαρακτήρα μας προς τον αντίπαλό μας ή να ενεργοποιούμε το Cross Burst ώστε να επεκτείνουμε τους συνδυασμούς μας.\nΚάθε μάχη χαρακτηρίζεται από πληθώρα ειδικών εφέ, φανταχτερές επιθέσεις, πολύπλοκες κινήσεις και συνδυασμούς, και ειδικές επιθέσεις που άλλα παιχνίδια ξύλου θα ζήλευαν. Οι χαρακτήρες – που στην πλειοψηφία τους είναι κλειδωμένοι πίσω από «χρηματικά εμπόδια» – διακρίνονται από ξεχωριστές κινήσεις και τακτικές που μπορούν να κρίνουν εύκολα το αποτέλεσμα ενός αγώνα. Αυτό που κάνει όμως το Cross να διαφέρει είναι ο μηχανισμός του Tag. Επιλέγοντας δύο μαχητές τις αρεσκείας μας μπορούμε να τους φωνάξουμε κατά την διάρκεια της μάχης για να μας δώσουν ένα χεράκι όπως και στο Dragon Ball FighterZ, ή να πάρουν την θέση του παρόντος μαχητή για να μας βγάλουν από μια δύσκολη κατάσταση. Φυσικά, μπορούμε να εξαπολύσουμε και τις ειδικές ικανότητές τους παράλληλα με αυτούς του χαρακτήρα που έχουμε υπό τον έλεγχό μας για να δημιουργήσουμε αρκετά ζημιοφόρες επιθέσεις. Από την άλλη, υπάρχουν οι One-hit KO ειδικές επιθέσιες που χρειάζονται αρκετή προετοιμασία για να τις ενεργοποιήσουμε οπότε ίσως χρειαστούμε αρκετές προσπάθειες για να τις δούμε σε μια πραγματική (online) μάχη.\nΔεν λείπουν και πιο απλά modes όπως το Arcade, το Versus, Survival, και το Episode Mode που αποτελεί το αντίστοιχο Story Mode. Κάθε επεισόδιο αφορά τους πρωταγωνιστές από τις αντίστοιχες σειρές και καμιά φορά εμπεριέχουν και ερωτήσεις γνώσεων πάνω σε αυτές. Και μιας και μιλάμε για ένα παιχνίδι της Arc System Works δεν μπορούμε να παραβλέψουμε το Training Mode που μας παρέχει όλα τα βασικά στοιχεία που πρέπει να ξέρουμε, αλλά και το Tactics Mode που μας μαθαίνει περίπλοκα συστήματα, καλούς συνδυασμούς χαρακτήρων, δυναμικές τακτικές για συγκεκριμένα σενάρια και άλλα. να δοκιμάσουμε διάφορους συνδυασμούς επιθέσεων, να τους καταγράψουμε με το record και να τους δοκιμάσουμε εκ νέου ώστε να τους τελειοποιήσουμε. Σε αυτό θα μας βοηθήσουν και τα δύο διαφορετικά presets χειρισμού, το τεχνικό/παραδοσιακό και το αυτόματο/stylish. Με το τεχνικό, κάθε κουμπί πραγματοποιεί μόνο μια κίνηση ενώ το αυτόματο μας επιτρέπει να εξαπωλύουμε καταστροφικούς συνδυασμούς με το πάτημα ενός μόνο πλήκτρου.\nΑπό την άλλη, έχουμε το θέμα του Netcode που σε ένα σύγχρονο fighting game αποτελεί σημαντικό στοιχείο. Η Arc System Works υιοθετεί και πάλι το σύστημα του Live Lobby με τρισδιάστατα chibi μοντέλα χαρακτήρων και την δυνατότητα να φτιάξουμε την ομάδα που θέλουμε και να περιπλανιόμαστε στο Fight Lounge. Δυστυχώς όμως, σε αντίθεση με άλλα παιχνίδια της εταιρείας, δεν υπάρχει κάποια ένδειξη για τα καρέ και την καθυστέρηση που μπορεί να αντιμετωπίζουμε αλλά ευτυχώς, ήταν λίγες οι φορές που αντιμετώπισα πρόβλημα στην συνδεσιμότητα και στην μάχη με κάποιον παίχτη του εξωτερικού. Βέβαια, μην ξεχνάμε πως μένουμε στην Ελλάδα και οι συνδέσεις μας δεν είναι και οι ιδανικότερες για τέτοιου είδους παιχνίδια.\nΣτον γραφικό τομέα του, το Cross Tag Battle διατηρεί τα sprites των χαρακτήρων από τα Persona 4 Arena, Blazblue και In:birth και τα βελτιώνει ώστε να «κολλάνε» με τους υπόλοιπους χαρακτήρες και την γενικότερη αισθητική. Μέσα σε αυτούς έχουμε και την πρόσθεση των ηρωίδων του RWBY επιβεβαιώνοντας πως η ομάδα ανάπτυξης έδωσε προσοχή στην βελτίωση των ήδη υπαρχόντων Sprites, καθώς και στην δημιουργία νέων μοντέλων για τις νέες προσθήκες. Τέλος, τα πεδία μάχης προέρχονται και αυτά από όλα τα παιχνίδια που διασταυρώνονται στο Crossover και διατηρούν την τρισδιάστατη εμφάνισή τους, η οποία παραδόξως ταιριάζει αρμονικά με όλα όσα διαδραμματίζονται στην οθόνη μας.\nΣε γενικές γραμμές, το BlazBlue: Cross Tag Battle μας θυμίζει την άριστη ποιότητα για την οποία φημίζεται η ArcSys. Οι αγαπημένοι μας χαρακτήρες διασταυρώνουν τα ξίφη τους με ήρωες και πρωταγωνιστές από σειρές που σημείωσαν επιτυχία στο ιντερνετ (βλ. RWBY) και παιχνίδια που δεν κατάφεραν ποτέ να κυκλοφορήσουν στο Steam. Για τους λάτρεις των ανταγωνιστικών fighting games, το Tag Battle έχει πάντα κάτι να προσφέρει, και αν είστε από αυτούς που θέλουν να γίνουν οι «αφέντες» όλων των διαθέσιμων μαχητών τότε έχτε αρκετή δουλειά με ένα τόσο μεγάλο roster. Αυτό όμως που μας στενοχωρεί είναι πως ένα μεγάλο μέρος αυτών «κρύβεται» πίσω από κάποιο paywall και ενδέχεται ορισμένοι αγαπημένοι σας χαρακτήρες να μην είναι άμεσα διαθέσιμοι.\nΤο BlazBlue: Cross Tag Battle είναι διαθέσιμο στην τιμή των 34,99€.\nBlazBlue: Cross Tag Battle - PC Review\nArc System WorksblazblueBLAZBLUE CROSS TAG BATTLECross Tag BattlePQube\nΗ PQube αναλαμβάνει την έκδοση του Warborn [Update]\nTo Granblue Fantasy: Versus έρχεται στους υπολογιστές\n[Alt-tab Galaxy] UNDER NIGHT IN-BIRTH Exe:Late[cl-r] – Nintendo Switch Review


«Γιατί μας χτυπάει ο Θεός;» | "Η ΙΣΧΥΣ ΕΝ ΤΗ ΕΝΩΣΕΙ"\n← ΧΡΟΝΙΚΗ ΑΝΑΣΚΟΠΗΣΗ\nΚαλώς μας ήρθες 2012!!!! →\n«Γιατί μας χτυπάει ο Θεός;»\nPosted on Δεκέμβριος 27, 2011 by almalibre7 | Σχολιάστε\nΧρόνια Πολλά κι ευλογημένα σε όλους!Εύχομαι να περνάτε όμορφα τούτες τις μέρες,με πολλή αγάπη,υπομονή και ελπίδα.Ξέρω πως πολλές φορές λυγίζουμε από τα γεγονότα και στενοχωριόμαστε και λέμε πως όλα μας πηγαίνουν άσχημα,όμως ο Θεός ξέρει τι στέλνει,ξέρει τι αντέχει ο καθένας μας.Βρήκα αυτό το κείμενο τυχαία στο ίντερνετ,δεν έχω διαβάσει το βιβλίο.Μου άρεσε πολύ και σκέφτηκα να το μοιραστώ μαζί σας,γιατί οι θλίψεις όλους μας επισκέπτονται και μας λυγίζουν!!!Καλή συνέχεια σας εύχομαι και πάντα να ελπίζετε!Έχει ο Θεός!\n«Γνωρίζουμε ότι η υπομονή είναι πολύτιμη αρετή, που μας καθιστά αρεστούς στον Θεό. Αλλά η άσκηση της υπομονής δεν είναι καθόλου εύκολο κατόρθωμα. Θέλει βέβαια επιστράτευση ψυχικών δυνάμεων. Θέλει οπωσδήποτε θερμή και πολλή προσευχή για να έλθει η χάρις του Θεού και να δυναμώσει την ψυχή. Αλλά θέλει και σκέψεις πνευματικές, για να παρηγορείται και να ενισχύεται η ψυχή.\nΈνα γεγονός θα σου διηγηθώ, αδελφέ, που συνέβη κάποτε και έχει γραφεί και δίδει την ευκαιρία πολλών σκέψεων για να απαντηθεί το ερώτημα, γιατί ο Θεός επιτρέπει τους πόνους στη ζωή μας;Κάποτε, ενώ ήταν χειμώνας και νύχτα, ναυάγησε ένα μικρό αλιευτικό πλοιάριο στια ακτές του Καναδά. Ο πλοίαρχος και ο γιος του, μοναδικοί επιβάτες του μικρού αλιευτικού , βγήκαν στην ακτή κολυμπώντας ,με βρεγμένα ρούχα και σε άσχημη κατάσταση. Γλύτωσαν από τον κίνδυνο του πνιγμού. Τώρα όμως θα πέθαιναν από το κρύο και τα βρεγμένα ρούχα. Ενώ ο πατέρας βρισκόταν σε απόγνωση, είδε, στο βάθος του δάσους που εκτεινόταν μπροστά τους, ένα αμυδρό φως. Ήταν η μοναδική ελπίδα.Το μέρος ήταν έρημο και άγνωστο. Πουθενά δεν φαινόταν κάποια κατοικία. Πατέρας και γιος άρχισαν λοιπόν να βαδίζουν προς το αμυδρό φως που έβλεπαν στο δάσος τρέμοντας, βέβαια, από το κρύο, καθώς ήταν μούσκεμα. Εάν έφθαναν εγκαίρως στο φως και έβρισκαν κάποια περιποίηση , θα γλύτωναν το βέβαιο θάνατο.Εκεί όμως που βάδιζαν, ο γιος άρχισε να μουδιάζει, γατί τα βρεγμένα ρούχα και το πολύ κρύο τον πάγωναν. Το βάδισμά του έγινε πολύ δύσκολο και διέτρεχε τον κίνδυνο να μουδιάσουν τα πόδια του περισσότερο και να μην μπορούν να βαδίσουν καθόλου. Ο πατέρας κοίταζε να ενισχύσει το παιδί του και να το ενθαρρύνει, ώστε να συνεχίσει να περπατά. Μα δυστυχώς το μούδιασμα των ποδιών αυξανόταν και η δυσκολία του βαδίσματος γινόταν δυσχερέστερη.Τότε ο πατέρας σοφίστηκε το εξής τέχνασμα: απέσπασε ένα κλαδί από ένα δένδρο που βρέθηκε δίπλα του,με το κλαδί αυτό άρχισε να χτυπά τα πόδια του παιδιού , το οποίο δεν μπορούσε πια σχεδόν καθόλου να βαδίσει. Ο γιος διαμαρτυρήθηκε στην αρχή γιατί τον χτυπούσε ο πατέρας. Και ο πατέρας, με πονεμένη αλλά στοργική φωνή, του απάντησε:- Παιδί μου, πρέπει να βαδίσεις! Νίκησε το μούδιασμα των ποδιών σου και προχώρα!- Πατέρα, δεν μπορώ! Φώναξε το παιδί. Τα πόδια μου μουδιάζουν όλο και περισσότερο!Τότε ο πατέρας έσφιξε την καρδιά του και άρχισε να χτυπά στα πόδια το παιδί του πολύ δυνατότερα. Τα πόδια του παιδιού μάτωσαν, αλλά εξαναγκάστηκε να βάλει τα δυνατά του και να συνεχίσει το περπάτημα. Τελικά, κουτσαίνοντας και με μόχθο, έφθασε μαζί με τον πατέρα του στο σπιτάκι στο οποίο έβλεπαν το φως. Ήταν ματωμένα τα πόδια του και πληγιασμένα από το ράβδισμα με την κλάρα, που είχε αποσπάσει ο πατέρας από το δέντρο.Το παιδί βρισκόταν σε άθλια κατάσταση, αλλά ήδη είχαν φθάσει στο σπίτι. Εκεί απόλαυσαν αμέσως τη στοργή και την περιποίηση. Και έτσι σώθηκαν, πατέρας και γιος, από το βέβαιο θάνατο.Τι έκανε ο πατέρας; Θλιβερό καθήκον! Εξαναγκάστηκε να χτυπά το παιδί του στα πόδια δυνατά για να το αναγκάσει να φτάσουν στο σπίτι της σωτηρίας. Πικρό το μέσο, αλλά σωτήριο για τη ζωή τους.Αυτό γίνεται πολλές φορές στη ζωή. Ο Θεός Πατέρας που μας αγαπά, θέλει οπωσδήποτε τη σωτηρία μας. Κάποτε εμείς οι άνθρωποι αμελούμε και κωφεύουμε στη φωνή Του. Και τότε ο Θεός Πατέρας από στοργή επιτρέπει κάποιο μαστίγωμά μας, για να ξυπνήσουμε από το λήθαργο ψυχικής αμέλειας και να αφυπνιστούμε πνευματικά. Επιτρέπει ο Θεός θλίψεις και δοκιμασίες για πνευματική μας ωφέλεια. «Ον γαρ αγαπά Κύριος παιδεύει, μαστιγοί δε πάντα υιόν ον παραδέχεται» ( Παροιμ. γ΄,12 ) . Πικρό το ποτήριο του πόνου, αλλά σωτήριο.Αδελφέ μου, τίποτε δεν γίνεται τυχαία. Το ότι ο Θεός επέτρεψε αυτή τη δοκιμασία την οποία περνάς, σημαίνει ότι έχει το σοφό σχέδιό Του. Είναι για το καλό σου. Δέξου τη θλίψη σαν επίσκεψη Θεού. Υποτάξου στο θέλημα του Θεού. Παρακάλεσε μεν τον Θεό να σε βγάλει από τη δοκιμασία και να σου πάρει τον πόνο. Και παρακάλεσε και πάλιν και πολλάκις, με επιμονή και πίστη, να σου αφαιρέσει ο Θεός την δοκιμασία. Αλλά, αν η αγαθότης Του δεν σου αφαιρεί τη θλίψη, δείξε υπομονή και υποταγή. Ειπέ μες στην καρδιά σου: « Κύριε, γενηθήτω το θέλημά Σου. Όχι όπως θέλω εγώ, αλλά όπως θέλεις Εσύ». Ειπέ μαζί με τον Κεμπήσιο Θωμά: «Κύριε, αν θες να είμαι στο φως, έσο ευλογημένος. Εάν θες να μην είμαι στο φως, πάλιν έσο ευλογημένος. Εάν θες να έχω χαρά, έσο ευλογημένος. Εάν θες να έχω θλίψη και δοκιμασία, πάλιν έσο ευλογημένος». Η υπομονή σου, αδελφέ μου, και η υποταγή σου στον Θεό ανεβαίνουν ως θυμίαμα ενώπιον του θρόνου της θείας χάριτος.Είναι άπειρα τα παραδείγματα ανθρώπων που σώθηκαν από βέβαιη ψυχική καταστροφή με το ξύπνημα το πνευματικό, που τους έφερε μια δοκιμασία στη ζωή. Άκουσα με τα αυτιά μου κάποιους να λέγουν: «Έχασα την υγεία μου, αλλά βρήκα την υγεία της ψυχής μου. Και είμαι ευτυχής» ή «Γνώρισα τον Θεό μέσα από τη θλίψη και τη δοκιμασία. Ήμουν βουτηγμένος στην αμαρτία και ο Θεός επέτρεψε να χάσω το εμπόριό μου και να βυθιστώ στην φτώχεια. Μα άνοιξαν τα μάτια μου στο φως της πίστεως! Και ζω τώρα πολύ φτωχότερα, αλλά πολύ περισσότερο ευτυχισμένος «.Επίσης, είδα πολλές φορές στη ζωή μου πονεμένους και πενθούντας για τον θάνατο προσφιλών τους προσώπων ανθρώπους, οι οποίοι ζούσαν ως τότε τελείως ξένοι προς την Εκκλησία, μετά όμως από το φρικτό φαρμάκι του πόνου, τους είδα να αλλάζουν τρόπο ζωής, να αφυπνίζονται πνευματικά, να ενδιαφέρονται για τη μετά θάνατον ζωή, που ως τότε δεν τους είχε απασχολήσει , να βρίσκουν την παρηγοριά τους στην Εκκλησία και να σώζονται πνευματικά.Το σχέδιο του Θεού στη ζωή μας, αδελφέ μου, είναι σοφό και στοργικό. Να τα δεχόμαστε όλα από το χέρι του Θεού με υποταγή, ταπείνωση και πιστότητα στην αγάπη Του. Υπάρχουν στιγμές που είναι συμφέρον για εμάς κάποιος πόνος ή κάποια δοκιμασία . Εμεί είμαστε πολλές φορές κοντόφθαλμοι. Ο Θεός βλέπει πολύ μακρύτερα από εμάς.Έχω δει πλειστάκις και στην προσωπική μου ζωή, κάτω από μια δοκιμασία να κρύβεται μεγάλη ψυχική ωφέλεια. Έχω δει το χέρι του Θεού πολλές φορές στη ζωή μου, αδελφέ, άλλοτε να με θωπεύει και άλλοτε να με χαστουκίζει. Όμως πάντοτε είδα ότι το χέρι ήταν στοργικό και αποβλέπει στη δική μου σωτηρία. »\nΑπό το βιβλίο : « Για σένα που πονάς»Μητροπολίτου πρ. ΠειραιώςΚαλλινίκου Καρούσου


Το προφίλ της Στουρμ Γκρατς - Onsports.gr\nΔημήτρης Δρίζος\t26 Αυγούστου 2011, 15:11\nΗ αυστριακή, Στουρμ Γκρατς θα βρεθεί αντιμέτωπη με την ΑΕΚ για τους ομίλους του Europa League και το Onsports σας παρουσιάζει το προφίλ των «blackies».\nΗ Στουρμ Γκρατς έπεσε... θύμα έκπληξης στα play offs του Champions League, καθώς αποκλειστηκε από την ΜΠΑΤΕ Μπόρισφ από την Λευκορωσία, γνωρίζοντας την εντός έδρας ήττα με 2-0.\nH Στουρμ Γκρατς έγινε γνωστή στις αρχές της δεκαετίας, όπου με τεχνικό τον Ίβιτσα Όσιμ κατάφερα να κάνει καλές πορείες στο Champions League και το Europa League, ενώ την περσινή σεζόν κατέκτησε το πρωτάθλημα στην χώρα της.\n4 λεπτά πριν Σαν Σήμερα: Γύρος του θριάμβου για το αήττητο στο «Καραϊσκάκη» (video+photo)\n16 λεπτά πριν Παναθηναϊκός ΟΠΑΠ: Απρόοπτο με Λάνγκφορντ\n33 λεπτά πριν Ο Δράκος του Game of Thrones καίει αστυνομικούς στο Σύνταγμα! (vid)\n39 λεπτά πριν Το casino των Vib πιο δυνατό με την ΝΕΤΕΝΤ live!


Τι εστί Ευτυχία? - Σελίδα 3\nΤι εστί Ευτυχία?\nΘέμα: Τι εστί Ευτυχία?\n12-12-10, 22:39 #21\nΑπάντηση: Τι εστί Ευτυχία?\nΡίξε πρώτα από όλα το σαπούνι κάτω και μετά θα σου πω.\nΤελικά είναι σοβαρό το πρόβλημα σου θα έλεγα ανίατο.'Εμμονή με το σαπούνι\nβρε παιδί μου.Δημήτρη ετοιμάσου χρήζει βαθιάς ιατρικής παρακολούθησης\n13-12-10, 10:55 #22\nk den einai o monos....\netoimasteite....giati sti douleia m eimai kalos......\npoios exei seira...esy h autos?\n13-12-10, 12:53 #23\n¶λλη φορά όταν το ξαναρίξεις θα κάνω στο πλάι για να μην με βρει στο κεφάλι. Είπα να μην είμαι διακριτικός αλλά εσύ δεν καταλαβαίνεις. Λοιπόν θα πάμε στο διπλανό δωμάτιο και κάτσε μόνος σου μαζί με το σαπούνι σου.\n13-12-10, 14:45 #24\nKαι το ρωτάς ποιός 'εχει σειρά τι δουλειά κάνεις εάν δεν μπορείς να κρίνεις.\nΕτοίμασε το δωμάτιο του δεν πάει σε΄άλλο.\nΠιστεύω ότι ένα κούρεμα θα σου το έχει κάνει κατά την παραμονή σου εκεί\n13-12-10, 14:58 #25\nΠρώτον έχω κομμώτρια άρα δεν χρειάζομαι μπαρμπέρη και μάλιστα ερασιτέχνη.\nΔεύτερον θέλω να μου πεις πόσους βλέπεις στον καθρέπτη σου το πρωί. Ξέρεις γιατί.\n13-12-10, 16:17 #26\nΚούρεμα... Mπαρμπέρης.... Κομμώτρια...\nΠότε άνοιξε το μαγαζάκι? Eεεεεεεε?\nΔημοσιεύτηκε απο φορητή συσκευή\n13-12-10, 17:27 #27\nΚάνει εγκαίνια σε λίγο.............Αρκεί να σταματήσει ο Χρηστάρας να ασχολιέται μόνιμα με το σαπούνι.\n13-12-10, 18:40 #28\nΘα εχει και.... Mαμ? Mιαμ μιαμ....\n(εννοειτε οτι σαπουνι δεν τρωμε) :-)\n13-12-10, 18:53 #29\nΑρνάκι στη γάστρα και γαμοπίλαφο by chris.1960.\n14-12-10, 9:27 #30\nsth tzo de tha tis dwsoume tpt.......\nΤελευταίο Μήνυμα: 29-01-10, 20:06\nΤι έχασε ;\nΤελευταίο Μήνυμα: 19-12-09, 23:36\nΤι εστί γάμος;;;;;...........\nΤελευταίο Μήνυμα: 12-07-09, 9:00\nΤι εστί βανδαλισμός;\nΤελευταίο Μήνυμα: 12-03-09, 2:01


Ένας χρόνος γραφειοκρατίας για... δύο μέρες έργο δρόμου! - ΚΑΡΦΙΤΣΑ\nΈνας χρόνος γραφειοκρατίας για… δύο μέρες έργο δρόμου!\n09/12/2017 - 18:36\n“…δεν γίνεται μετά τις γιορτές γιατί αυτό θα σήμαινε νέο έτος, ενδεχόμενα νέα άδεια και νέα καθυστέρηση στην αποκατάσταση ενός οδοστρώματος που θέλει άμεσα αλλαγή. Η πραγματικότητα είναι πως για να γίνει στη χώρα μας ένα έργο 2 ημερών χρειάζεται να περάσει ένας χρόνος!” σημειώνει ο δήμαρχος Πυλαίας Χορτιάτη Ιγνάτιος Καϊτεζίδης σε επιστολή προς τους δημότες του όπου τους ενημερώνει για την πορεία του έργου. Αναλυτικά γράφει:\nΈνα σημαντικό έργο ασφαλτόστρωσης της κεντρικής μας λεωφόρου Κομνηνών ξεκινά τη Δευτέρα 11/12/2017 και ολοκληρώνεται άμεσα- σε δύο μόλις ημέρες. Παρά τον έγκαιρο προγραμματισμό του δήμου μας ώστε το σημαντικό αυτό έργο να ολοκληρωθεί μέσα στο καλοκαίρι, δυστυχώς η ανίκητη κρατική γραφειοκρατία έκανε πάλι το θαύμα της. Ζητούμε την κατανόησή σας για την αναστάτωση και την ταλαιπωρία του διημέρου και σας ενημερώνουμε ΥΠΕΥΘΥΝΑ για τους λόγους της χρονικής αυτής καθυστέρησης.\nΤΑ ΒΗΜΑΤΑ ΓΙΑ ΝΑ ΓΙΝΕΙ ΝΟΜΙΜΑ ΤΟ ΕΡΓΟ:\n1. Εργολαβία και κυκλοφοριακή ρύθμιση.\nΟ δήμος εντάσσει το έργο αποκατάστασης του οδοστρώματος της οδού Κομνηνών -από το ξενοδοχείο Νεφέλη μέχρι την οδό Βενιζέλου- στις εργολαβίες του 2017, και καταθέτει στην Αποκεντρωμένη Κρατική Διοίκηση αίτημα άδειας κυκλοφοριακής ρύθμισης ήδη από το τέλος του 2016. Δίχως την άδεια αυτή δεν μπορεί να ξεκινήσει το έργο.\n2. Πότε παίρνουμε την άδεια από την Αποκεντρωμένη Διοίκηση\nΓια ένα έργο διάρκειας 2 ημερών η Αποκεντρωμένη Διοίκηση καθυστερεί 9 μήνες (!) να μας δώσει τη σχετική άδεια. Την έχουμε στα χέρια μας τον Σεπτέμβριο του 2017!\n3. Γιατί το έργο δεν ξεκίνησε τον Σεπτέμβριο;\nΓιατί στο ίδιο μέρος έχει κάνει αίτηση και η ΔΕΗ για δικά της έργα! Άρα πρέπει πρώτα να γίνουν τα έργα της ΔΕΗ και μετά το νέο οδόστρωμα. Και ενώ φαίνεται πως όλα προχωρούν, η ΔΕΗ κηρύσσει έκπτωτο τον εργολάβο του δικού της έργου! Νέες διαδικασίες, νέος διαγωνισμός και νέος εργολάβος. Και εμείς περιμένουμε να τελειώσουν τα έργα της ΔΕΗ. Φτάσαμε στα μέσα Νοεμβρίου!\n4. Γιατί το έργο δεν έγινε το Νοέμβριο;\nΓιατί όταν έρχεται η ώρα να ξεκινήσουμε, η μεγάλη κακοκαιρία, οι συνεχείς βροχοπτώσεις και οι χαμηλές θερμοκρασίες δεν το επιτρέπουν. Με ευνοϊκή λοιπόν την πρόγνωση του καιρού, η τεχνική υπηρεσία διαθέτει όλο της το δυναμικό για να ολοκληρώσουμε το έργο σε μόνο 2 μέρες και να κάνουμε την ταλαιπωρία όλων όσο το δυνατόν μικρότερη.\n5. Γιατί δεν γίνεται το έργο μετά τις γιορτές;\nΓιατί αυτό θα σήμαινε νέο έτος, ενδεχόμενα νέα άδεια και νέα καθυστέρηση στην αποκατάσταση ενός οδοστρώματος που θέλει άμεσα αλλαγή. Η πραγματικότητα είναι πως για να γίνει στη χώρα μας ένα έργο 2 ημερών χρειάζεται να περάσει ένας χρόνος!\nΌσο για τη συγγνώμη οφείλουν να τη ζητήσουν όλοι αυτοί που με τις γραφειοκρατικές τους αγκυλώσεις ταλαιπωρούν για μια ακόμη φορά τις τοπικές κοινωνίες!”